
ALYTAUS RAJONO SAVIVALDYBĖS TARYBA

ALYTAUS RAJONO SAVIVALDYBĖS TARYBOS POSĖDŽIO
PROTOKOLAS 

[bookmark: _Hlk166239932]2024 m. gegužės 14 d. Nr. K1-4
Alytus

		Posėdis vyko Alytaus rajono savivaldybės tarybos posėdžių salėje, III a., Pulko g. 21, Alytus.
	Posėdžio pradžia – 14:06 val., pabaiga – 15:27 val.
[bookmark: _Hlk166495072][bookmark: _Hlk154739481]	Posėdžio pirmininkė – Rasa Vitkauskienė, Alytaus rajono savivaldybės merė.
[bookmark: _Hlk148089866]	Tarybos posėdžio sekretorė – Laima Ivašauskienė.   
Posėdyje dalyvavo 24 tarybos nariai:
[bookmark: _Hlk148092419][bookmark: _Hlk148092558][bookmark: _Hlk148092575][bookmark: _Hlk148099317][bookmark: _Hlk148092594][bookmark: _Hlk148092623][bookmark: _Hlk148092528][bookmark: _Hlk148092496][bookmark: _Hlk148087215]Aloyzas Jaciunskas, Kęstutis Patinskas, Povilas Dzenkus, Gediminas Krasauskas, Raimundas Markauskas, Marius Mickevičius, Algis Žėkas, Stasys Supranavičius, Jūratė Overaitytė-Jakubavičienė, Rimas Marčiulynas, Česlovas Mulma, Živilė Patinskaitė, Virgilijus Pranskevičius, Petras Valiūnas, Lukas Grigaravičius, Gintarė Jociunskaitė, Danielius Jakubavičius, Šarūnas Bernatavičius, Vitalija Vitkauskienė, Mindaugas Aldonis, Justas Truncė, Gintaras Chščenavičius,  Algirdas Vrubliauskas, Dalia Kitavičienė.
[bookmark: _Hlk148446209]Nedalyvavo – Deimantė Grigaravičienė.
Kvorumas yra.
            Posėdžio pirmininkė primena, kad tarybos narys tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti tarybą apie esamą interesų konfliktą, pareikšti apie nusišalinimą ir, jeigu taryba ar komitetas nusišalinimą priima, jokia forma nedalyvauti toliau svarstant šį klausimą. 
[bookmark: _Hlk148086698][bookmark: _Hlk148086852]            Yra gautas Alytaus rajono savivaldybės tarybos narių siūlymas dėl tarybos posėdžio darbotvarkės projekto pakeitimo (dokumentas pridedamas).
[bookmark: _Hlk148089020]           Posėdžio pirmininkė pristato darbotvarkės sprendimo projektą po siūlymo:
          „Vadovaudamasi Lietuvos Respublikos vietos savivaldos įstatymo 17 straipsnio 13 dalimi ir atsižvelgdama į Savivaldybės tarybos narių siūlymą, Alytaus rajono savivaldybės taryba                  
n u s p r e n d ž i a:
1. Pakeisti Alytaus rajono savivaldybės tarybos 2024 m. gegužės mėn. 14 d. posėdžio darbotvarkės projektą, sudarytą Alytaus rajono savivaldybės mero 2024 m. gegužės 7 d. potvarkiu Nr. K2-202 (toliau projektas), papildant 16, 17 ir 18 klausimais, išdėstant juos taip:

[bookmark: _Hlk153952360][bookmark: _Hlk147751508][bookmark: _Hlk150765897]„ 16. Dėl pritarimo projektui „Magiška Jotvingių žemė“.
 K40-99 išvada
[bookmark: _Hlk166493765]Pranešėja – Andrė Zenevičienė, Finansų ir investicijų skyriaus vedėja.

17. Dėl pritarimo Alytaus rajono savivaldybės jaunimo reikalų tarybos 2023 metų veiklos ataskaitai.
K40-100 išvada
[bookmark: _Hlk166483445]Pranešėja – Paulina Dičkutė, Alytaus rajono savivaldybės jaunimo reikalų tarybos narė. 
Papildoma pranešėja – Aistė Nedzinskaitė, Jaunimo reikalų koordinatorė.



18. Dėl Alytaus rajono savivaldybės tarybos 2023 m. rugpjūčio 29 d. sprendimo Nr. K-176 „Dėl Alytaus rajono savivaldybės jaunimo reikalų tarybos sudarymo“ pakeitimo.
K40-101 išvada
Papildoma pranešėja – Aistė Nedzinskaitė, Jaunimo reikalų koordinatorė.“

2.  Patvirtinti Alytaus rajono savivaldybės tarybos 2024 m. gegužės mėn. 14 d posėdžio darbotvarkę su visais jos pakeitimais (pridedama).“
           Prašoma balsuoti už Alytaus rajono savivaldybės tarybos 2024 m. gegužės 14 d. posėdžio darbotvarkę su visais jos pakeitimais.
Darbotvarkei su visais jos pakeitimais pritarta vienbalsiai. 
Neatsiejama šio protokolo dalis – vaizdo įrašas (nuoroda žemiau):
            https://www.youtube.com/watch?v=Rh0Et8VBGBU
            Neatsiejama šio protokolo dalis  – tarybos posėdžio balsavimo rezultatai (nuoroda žemiau):
            https://www.arsa.lt/index.php?1195464374 

DARBOTVAKĖ:
1. Dėl Alytaus rajono savivaldybės 2023 m. metinių ataskaitų rinkinio patvirtinimo.
K40-87 priedas nr.1
K40-87 priedas nr.2
K40-87 išvada
Pranešėja – Rasa Vitkauskienė, Alytaus rajono savivaldybės merė.
Papildoma pranešėja – Andrė Zenevičienė, Finansų ir investicijų skyriaus vedėja.

2. Dėl Alytaus rajono savivaldybės tarybos 2024 m. vasario 13 d. sprendimo Nr. K-2 „Dėl Alytaus rajono savivaldybės 2024–2026 metų strateginio veiklos plano patvirtinimo“ pakeitimo.
K40-91 priedas
K40-91 lyginamasis variantas
K40-91 išvada
Pranešėja – Andrė Zenevičienė, Finansų ir investicijų skyriaus vedėja.

3.  Dėl Alytaus rajono savivaldybės tarybos 2024 m. vasario 13 d. sprendimo Nr. K-3 ,,Dėl Alytaus rajono savivaldybės 2024 metų biudžeto patvirtinimo“ pakeitimo.
K40-92 išvada
Pranešėja – Andrė Zenevičienė, Finansų ir investicijų skyriaus vedėja.

4. Dėl pritarimo projektui „Socialinio būsto fondo plėtra Alytaus rajono savivaldybėje“ ir jo dalinio finansavimo.
K40-86 išvada
Pranešėja – Andrė Zenevičienė, Finansų ir investicijų skyriaus vedėja.

5. Dėl pritarimo projektui „Visuomenės sveikatos paslaugų gerinimas Alytaus rajone“ ir jo daliniam finansavimui.
K40-88 išvada
Pranešėja – Andrė Zenevičienė, Finansų ir investicijų skyriaus vedėja.

6. Dėl pritarimo projektui „Kultūros paslaugų kokybės ir įvairovės didinimas Alytaus rajone“.
     K40-96 išvada
[bookmark: _Hlk165526906]     Pranešėja – Andrė Zenevičienė, Finansų ir investicijų skyriaus vedėja.


7. Dėl nekilnojamojo turto pirkimo Alytaus rajono savivaldybės nuosavybėn.
K40-89 išvada
[bookmark: _Hlk152841177]Pranešėja – Dovilė Slavinskaitė, Turto valdymo skyriaus vedėjos pavaduotoja.

8. Dėl Alytaus rajono savivaldybės 2024 m. socialinių paslaugų plano patvirtinimo.
K0-90 išvada
Pranešėja – Dalia Burlinskienė, Socialinės paramos skyriaus vedėja.

9. Dėl Alytaus rajono savivaldybės kaimo jaunimo iniciatyvų įgyvendinimo finansavimo tvarkos aprašo patvirtinimo.
K40-93 išvada
Pranešėja – Aistė Nedzinskaitė, Jaunimo reikalų koordinatorė.

10. Dėl Alytaus r. Butrimonių gimnazijos nuostatų patvirtinimo.
K40-94 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.

11. Dėl Alytaus r. Daugų Vlado Mirono gimnazijos nuostatų patvirtinimo.
K40-95 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.

12. Dėl Alytaus rajono savivaldybės kontrolės ir audito tarnybos 2023 metų metinių ataskaitų rinkinio.
K40-85 priedai.
K40-85 išvada.
Pranešėjas – Vytautas Navickas, Alytaus rajono savivaldybės kontrolierius.

13.  Dėl 2024–2025 mokslo metų Alytaus rajono savivaldybės bendrojo ugdymo mokyklų klasių skaičiaus, jungtinių klasių ir mokinių skaičiaus jose bei priešmokyklinio ugdymo grupių skaičiaus ir vaikų, ugdomų pagal priešmokyklinio ugdymo programą, skaičiaus nustatymo.
K40-84 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.

14. Dėl Alytaus rajono savivaldybės daugiabučių namų bendrojo naudojimo objektų valdytojų rėmimo tvarkos aprašo tvirtinimo.
      K40-97 išvada
      Pranešėja – Oksana Nikulinienė, komunalinio ūkio ir architektūros skyriaus vyr. specialistė, laikinai einanti skyriaus vedėjo pareigas.

15. Dėl Alytaus rajono savivaldybės biudžetinių ir viešųjų sveikatos priežiūros įstaigų vadovų konkursų organizavimo nuostatų patvirtinimo.
      K40-98 išvada
            Pranešėja – Irma Mikailionytė, Teisės ir vidaus administravimo skyriaus vyr. specialistė.

PAPILDOMI:

16.  Dėl pritarimo projektui „Magiška Jotvingių žemė“.
 K40-99 išvada
Pranešėja – Andrė Zenevičienė, Finansų ir investicijų skyriaus vedėja.



17. Dėl pritarimo Alytaus rajono savivaldybės jaunimo reikalų tarybos 2023 metų veiklos ataskaitai.
K40-100 išvada
Pranešėja – Paulina Dičkutė, Alytaus rajono savivaldybės jaunimo reikalų tarybos narė. 
Papildoma pranešėja – Aistė Nedzinskaitė, Jaunimo reikalų koordinatorė.

18. Dėl Alytaus rajono savivaldybės tarybos 2023 m. rugpjūčio 29 d. sprendimo Nr. K-176 „Dėl Alytaus rajono savivaldybės jaunimo reikalų tarybos sudarymo“ pakeitimo.
K40-101 išvada
Papildoma pranešėja – Aistė Nedzinskaitė, Jaunimo reikalų koordinatorė.

[bookmark: _Hlk158639673]  SVARSTYTA:

1. Dėl Alytaus rajono savivaldybės 2023 m. metinių ataskaitų rinkinio patvirtinimo.
K40-87 priedas nr.1
K40-87 priedas nr.2
K40-87 išvada
Pranešėja – Rasa Vitkauskienė, Alytaus rajono savivaldybės merė.
Papildoma pranešėja – Andrė Zenevičienė, Finansų ir investicijų skyriaus vedėja.
            Komentarai: Alytaus rajono savivaldybės merė Rasa Vitkauskienė pristato dviejų kadencijų (buvusiosios ir esamosios) bendro darbo ataskaitą. „Pirmieji kadencijos metai praėjo greičiau, nei tikėjausi. Suformuoti komandą, susipažinti su esama situacija Savivaldybės administracijoje ir jai pavaldžiose įstaigose, įsigilinti į vidines ir išorines problemas, galų gale, suprasti, ko iš tikrųjų reikia Alytaus rajono gyventojams ir savivaldybei, kad čia sugrįžtų jauni žmonės, kurtųsi ir klestėtų šeimos, bendruomenės bei verslai – buvo nelengvas iššūkis. Todėl ypatingą dėmesį skyriau Alytaus rajono gyventojams. Pirmiausia, padvigubinau gyventojų priėmimo laiką, kartu su komanda aktyviai lankiausi seniūnijose, bendruomenėse, įstaigose. Savo akimis įvertinome viešąsias erdves, gatvių ir kelių infrastruktūrą, mažąją architektūrą, situaciją Savivaldybės įstaigose, teikiamų paslaugų kokybę. Viena pagrindinių Alytaus rajono problemų – keliai. Kelių su žvyro danga turime apie 800 kilometrų. Nemaža dalis asfaltuotų kelių taip pat reikalauja remonto. Per praėjusius metus Alytaus rajone buvo nutiesta beveik 16 kilometrų asfalto, o žvyruotų kelių suprofiliuota net apie 5120 kilometrų, pradėta atstatyti kelkraščius. Gyventojams tai reiškia mažiau dulkių, daugiau gyvenimo kokybės. 2023 m. Alytaus rajono savivaldybės biudžetas siekė beveik 42 mln. Eur – 13 proc. daugiau, nei buvo planuota. Daugiausia, t. y. 28 proc., lėšų buvo skirta rajono gatvių ir kelių infrastruktūrai, būsto priežiūrai ir modernizavimui. Beveik 25 proc. – švietimui ir daugiau nei 22 proc. – socialinei apsaugai, skurdo ir atskirties mažinimui, sveikatos apsaugai. Praėję metai – namų darbų, planų metai. Be analizės, projektų, pasiruošimo negali nei kurti, nei statyti. Tačiau, tikiu, kad dar daugiau pokyčių kiekvienas Alytaus rajono gyventojas pajus artimiausiais metais. Bus tvarkomos ir gražinamos viešosios erdvės, darželiai, mokyklos, paplūdimiai, tiesiami keliai, įrengiami pėsčiųjų ir dviračių takai, apšviečiamos gatvės, atnaujinamos vaikų žaidimų aikštelės. Taip pat planuojamas vandentiekio ir nuotekų tinklų atnaujinimas bei plėtra, plečiamos medicinos paslaugos, gerinama mokymo kokybė. Skirsime daugiau dėmesio neformaliam vaikų švietimui, kultūrai, turizmui, verslui. Nuoširdžiai dėkoju tarybos nariams, politinio pasitikėjimo komandai, visiems Savivaldybės administracijos darbuotojams ir aktyviems Alytaus rajono gyventojams už visokeriopą pagalbą, idėjas ir patarimus. Tik būdami vieningi galime pasiekti daugiau. Tik veikiant išvien Alytaus rajone iš tiesų bus gera gyventi“, – pristatydama ataskaitą sakė Alytaus rajono merė R. Vitkauskienė.
Patvirtinta savivaldybės veiklos ataskaita paviešinta Alytaus rajono savivaldybės interneto svetainėje www.arsa.lt  https://www.arsa.lt/index.php?2586456409 .
Spendimo projektu siūlome patvirtinti Alytaus rajono savivaldybės 2023 m. metinių ataskaitų rinkinį. 2023 m. Savivaldybės biudžetas gavo 41 854,1 tūkst. eurų pajamų, iš jų 25 868,4 tūkst. eurų  surinkta iš mokesčių, 13 784,5 tūkst. eurų – dotacijų. Savivaldybės biudžeto pajamų planas įvykdytas 113 proc., gauta 4 810,1 tūkst. eurų daugiau nei planuota. Išlaidų planas įvykdytas 90,5 proc. Pinigų srautų ataskaita  parodo, pinigų, pinigų ekvivalentų sąskaitų apyvartas ir sąskaitų, susijusių su netiesioginiais pinigų srautais, likučių kitimą. Alytaus rajono savivaldybės finansinių ataskaitų rinkinys sudarytas vadovaujantis LR viešojo sektoriaus atskaitomybės įstatymo nuostatomis, Viešojo sektoriaus apskaitos ir finansinės atskaitomybės standartais. Ataskaitų rinkinys parengtas sukonsolidavus tik kontroliuojamų viešojo sektoriaus subjektų finansines ataskaitas, naudojantis viešojo sektoriaus apskaitos ir ataskaitų konsolidavimo informacine sistema. Savivaldybės metinių finansinių ataskaitų rinkinį apjungia 18 viešojo sektoriaus subjektų (16 savivaldybės biudžetinių įstaigų, 1 kontroliuojamos viešosios įstaigos ir Savivaldybės iždo) finansinių ataskaitų rinkiniai.  Taip pat šiame ataskaitų rinkinyje yra įtrauktas finansinis turtas, kurį sudaro savivaldybei priklausantis šių bendrovių ir įstaigų nuosavas kapitalas. Finansinės būklės ataskaitoje pateikta informacija parodo, kiek viešojo sektoriaus subjektas turi turto, finansavimo sumų, įsipareigojimų ir grynojo turto paskutinę ataskaitinio laikotarpio dieną, t. y iš viso finansavimo sumų, įsipareigojimų, grynojo turto ir mažumos dalies buvo – 103 458,91   tūkst. eurų. Veiklos rezultatų ataskaitoje pateikta informacija parodo viešojo sektoriaus subjekto veiklos rezultatus, t. y. uždirbtas pajamas ir turėtas sąnaudas per ataskaitinį laikotarpį. Konsoliduotasis bendras viešojo sektoriaus subjekto veiklos rezultatas 2023 metų pabaigoje – 6 743,03 tūkst. eurų. Grynojo turto pokyčių ataskaita parodo, kaip judėjo grynasis turtas (turtas atėmus finansavimo sumas ir įsipareigojimus) per ataskaitinį laikotarpį. Konsoliduotasis  įstaigos veiklos rezultatas, išskyrus  nuosavybės  metodo įtaką, t. y. sukauptas perviršis prieš nuosavybės metodo įtaką  buvo –51 709,16 tūkst. eurų. Pinigų srautų ataskaita  parodo, pinigų, pinigų ekvivalentų sąskaitų apyvartas ir sąskaitų, susijusių su netiesioginiais pinigų srautais, likučių kitimą. Konsoliduotieji  pinigai ir pinigų ekvivalentai ataskaitinio laikotarpio pabaigoje  buvo – 9 188,44 tūkst. eurų. Alytaus rajono savivaldybės biudžeto vykdymo ataskaitų rinkinį sudaro: Biudžeto pajamų ir išlaidų plano vykdymo ataskaita 2023 m. gruodžio 31 d., kurioje parodyta biudžeto pajamų vykdymas pagal pajamų rūšis  ir išlaidų plano vykdymas  pagal valstybės funkcijų klasifikaciją. Biudžeto išlaidų vykdymo ataskaita 2023 m. gruodžio 31 d., kuriose parodytas asignavimų panaudojimas pagal išlaidų ekonominę klasifikaciją. 2023 metų biudžeto vykdymo ataskaitų aiškinamasis raštas, kuriame pateikta išsami informacija apie biudžeto pajamų ir asignavimų plano vykdymą. Alytaus rajono savivaldybės 2023 m. metinių finansinių ataskaitų rinkinį sudaro: Finansinės būklės ataskaita pagal 2023 m. gruodžio 31 d. duomenis. Veiklos rezultatų ataskaita pagal 2023 m. gruodžio 31 d. duomenis. Pinigų srautų ataskaita pagal 2023 m. gruodžio 31 d. duomenis. Grynojo turto pokyčių ataskaita pagal 2023 m. gruodžio 31 d. duomenis. Alytaus rajono savivaldybės 2023 m. gruodžio 31 d. pasibaigusių metų viešojo sektoriaus subjektų grupės metinių finansinių ataskaitų rinkinio aiškinamais raštas, kuriame pateikta išsami informacija apie ataskaitose pateiktus duomenis. 
Iš Kelių priežiūros ir plėtros programos (KPPP) kelių ir gatvių kapitaliniam remontui panaudota 1,88 mln. Eur.Iš Savivaldybės biudžeto kelių kapitaliniam remontui, paprastam remontui ir priežiūrai skirta 5,44 mln. Eur. 2023 m. nauja asfalto danga padengta 12,807 km. Darbai atlikti šiuose rajono vietinės reikšmės keliuose. 2023 m. buvo atlikta 2,993 km išyginamojo sluoksnio asfaltbetonio dangos remontas gatvėse. 2023 m. rajone vietinės reikšmės kelių priežiūros darbų atlikta už 994 tūkst. Eur: suprofiliuota apie 5120 km kelių (gatvių) su žvyro danga, nuvalytas sniegas, barstyta smėlio bei druskos mišiniu apie 201 km kelių ir gatvių, atstatyti kelkraščiai. 2023 m. rajone atlikta apšvietimo tinklo plėtra už 67,5 tūkst. Eur: Simno m. Ateities g., Pavasario g., Kavalčiukų k. Žaliakalnio g., Skraičionių k. Kalesninkų kel. Per 2023 m. pastatų remonto darbų atlikta už 1,164 mln. Eur. Per 2023 metus buvo atlikta vandentvarkos ir nuotekų tinklų infrastruktūros plėtra, kuri pagerino vandens ir nuotekų tvarkymo kokybę. Naujų tinklų statybos ir esamų tinklų remonto darbų atlikta už 2,09 mln. Eur. Įgyvendintas projektas „Vandens būklės gerinimas Simno ežere ir Dovinės upėje“. Projekto metu iš Simno ežero bei Dovinės upės pašalinta perteklinė vandens makrofitų biomasė. Įgyvendinus projektą, pagerėjo vandens kokybė ir sumažėjo ataugančių makrofitų kiekis šiuose vandens telkiniuose. Projekto įgyvendinimo trukmė – 2018–2023 m. Projekto vertė – 548 tūkst. Eur. Iš jų ES lėšos – 506,9 tūkst. Eur, o Savivaldybės biudžeto dalis – 41,1 tūkst. Eur. 2023 metais buvo pradėtas rengti Alytaus rajono savivaldybės vandens tiekimo ir nuotekų tvarkymo infrastruktūros plėtros specialusis planas. 2023 m. buvo skirtas finansavimas 113 asmenų po 300 Eur individualiems nuotekų valymo įrenginiams finansuoti Alytaus rajono savivaldybės biudžeto lėšomis, kai nėra techninės galimybės prisijungti prie centralizuotų nuotekų tinklų. Alytaus sen. Genių gyvenvietėje Alytaus rajono savivaldybės biudžeto lėšomis 4 asmenims buvo finansuota 70 procentų (ne daugiau kaip 1330 Eur su PVM) individualių nuotekų valymo įrenginių vertės, kadangi Genių gyvenvietėje nėra techninės galimybės prisijungti prie centralizuotų nuotekų tinklų. 
2023 m. įvyko 10 tarybos posėdžių, svarstyti 265 klausimai. Dažniausios temos: finansai ir investicijos 51; švietimas, kultūra ir sportas  43; turto valdymas 39. 
Tarybos komitetų darbas 2023 m.: Ekonomikos ir biudžeto komitetas – 6 posėdžiai, 109 sprendimo projektai; Kaimo plėtros ir investicijų komitetas – 5 posėdžiai, 91 sprendimų projektas:  Švietimo, kultūros ir sporto komitetas – 5 posėdis, 55 sprendimų projektai; Komunalinio ūkio plėtros ir aplinkos apsaugos komitetas  – 5 posėdis, 74 sprendimo projektai; Sveikatos apsaugos ir socialinių reikalų komitetas  – 5 posėdis, 56 sprendimų projektai; Kontrolės komitetas – 4 posėdžiai, 5 sprendimų projektai; Jungtiniai tarybos komitetų posėdžiai – 11 posėdžių, 143 sprendimų projektai. 
Tarybos komisijų darbas 2023 m.: Alytaus rajono savivaldybės tarybos Etikos komisija, suorganizuoti 6 posėdžiai, išnagrinėta 13 klausimų; Siūlymų Alytaus rajono garbės piliečio vardui suteikti nagrinėjimo komisija, įvyko 1 posėdis, nagrinėtas 1 klausimas; Alytaus rajono savivaldybės tarybos Peticijų komisija; Alytaus rajono savivaldybės tarybos Teisėsaugos ir teisėtvarkos komisija; Alytaus rajono savivaldybės tarybos Antikorupcinė komisija; Alytaus rajono savivaldybės tarybos Balsų skaičiavimo komisija; Alytaus rajono savivaldybės tarybos Šeimos komisija.         
2023 m. merė priėmė 175 gyventojus, kurie dažniausiai kreipėsi kelių remonto, socialiniais, finansinės paramos, žemės tvarkymo klausimais. Taip pat priimtos 31 įmonės, įstaigos, organizacijos atstovai, su kuriais aptarti socialiniai, verslo, renginių organizavimo, sveikatos priežiūros, gyventojų užimtumo, kelių priežiūros, atliekų tvarkymo, bendradarbiavimo klausimai, 7 užsienio delegacijos. Buvęs meras išleido 68 mero potvarkius, apdovanojo 10 asmenų ir kolektyvų. Naujoji merė išleido 551 potvarkį, apdovanoti 37 asmenys. 
Regiono plėtros tarybos veiklos: pateikti du pasiūlymai dėl Alytaus rajono savivaldybės projektų įtraukimo į Alytaus regiono plėtros planą už 2,4 mln. Eur; Gautas papildomas finansavimas vandentvarkos ir kraštovaizdžio tvarkymo projektams; Dalyvauta 27 pasitarimuose dėl Funkcinės zonos strategijos (toliau – FZ) rengimo / tikslinimo. Alytaus regione 2023 metais baigta įgyvendinti 119 (iš 134) 2014–2020 m. laikotarpio ES lėšomis finansuojamų regioninių projektų. Iš viso baigtiems ir įgyvendinamiems projektams išmokėta ~ 56 mln. Eur ES lėšų, t. y. 96 proc. regionui skirtų ES lėšų; 2023 metais suorganizuotas II-asis Dainavos krašto Vinco Krėvės-Mickevičiaus literatūrinės premijos konkursas.
Alytaus rajono savivaldybė nuosavybės teise valdo turtą, kurio likutinė vertė 99,2 mln. Eur. Tai ilgalaikis materialusis, nematerialusis, trumpalaikis materialusis ir finansinis turtas. Iš jų 80,3 mln. Eur sudaro Savivaldybės nefinansinis turtas, 18,9 mln. Eur – Savivaldybės finansinis turtas. Alytaus rajono savivaldybė patikėjimo teise valdo valstybei nuosavybės teise priklausantį materialųjį ir nematerialųjį turtą, kurio likutinė vertė 5,6 mln. Eur. Alytaus rajono savivaldybės tarybos 2023 m. spalio 10 d. sprendimu Nr. K-207 ,,Dėl Alytaus rajono savivaldybei nuosavybės teise priklausančio turto valdymo, naudojimo ir disponavimo juo 2022 metų ataskaitos tvirtinimo“ patvirtinta Savivaldybei nuosavybės teise priklausančio turto valdymo, naudojimo ir disponavimo juo ataskaita pagal 2022 m. gruodžio 31 d. duomenis.
Dalį turto, kuris nereikalingas Savivaldybės funkcijoms vykdyti, Savivaldybė išnuomojusi. 2022 m. iš Savivaldybės nekilnojamąjį turtą nuomojosi 50 nuomininkų ir už nekilnojamojo turto nuomą gauta 294,9 tūkst. Eur.
Tenkinant Alytaus rajono vietos bendruomenių, asociacijų, biudžetinių įstaigų bei viešųjų įstaigų prašymus, panaudos pagrindais perduotos Savivaldybei nuosavybės teise priklausančios negyvenamosios patalpos. Iš viso Savivaldybė panaudos pagrindais perdavusi patalpas 58 subjektams.
2023 metais parengti 36 sprendimo projektai dėl Savivaldybės turto valdymo, naudojimo ir disponavimo juo bei pateikti svarstyti Alytaus rajono savivaldybės tarybai.
[bookmark: _Hlk164092082]Įgyvendintas tęstinis projektas „Bešeimininkių apleistų pastatų ir įrenginių tvarkymas Alytaus rajono savivaldybėje (II etapas)“ Nr. 05.5.1-APVA-R-019-11-0006. 2018–2023 m. Likviduoti iš viso 95 apleisti statiniai visose seniūnijose. Įgyvendinant projektą, buvo atliekami Alytaus rajone esančių apleistų pastatų nugriovimo, susidariusių statybinių atliekų išvežimo ir žemės paviršiaus išlyginimo darbai. Visa projekto vertė – 694,3 tūkst. Eur, iš jų – 590,2 tūkst. Eur ES lėšos, 104,1 tūkst. Eur savivaldybės biudžeto lėšos. 2023 metais rajone likviduota 16 apleistų objektų, atlikta darbų už 87 tūkst. Eur, iš jų – 74 tūkst. Eur ES lėšos, 13 tūkst. Eur savivaldybės biudžeto lėšos. 2023 m. piniginė socialinė parama (įvairios socialinės išmokos) suteikta 12589 asmenims. Jiems išmokėta 12,3 mln. Eur iš valstybės ir Savivaldybės biudžeto lėšų. Lyginant ataskaitinį laikotarpį su 2022 m., socialinių išmokų gavėjų skaičius padidėjo 16,8 proc. (2112 asmenimis), lėšų poreikis šioms išmokoms mokėti išaugo 16,1 proc. (1,9 mln. Eur). Daugiausia lėšų skirta išmokoms vaikams (5,5 mln. Eur, 4718 gavėjai) bei slaugos ir priežiūros (pagalbos) išlaidų tikslinėms kompensacijoms (2,1 mln. Eur, 1124 gavėjai) mokėti. Nemaža dalis socialinių išmokų gavėjų – nepasiturintys rajono gyventojai. Socialinės pašalpos gavėjų skaičius 2023 m. – 1335 asmenys (842 šeimos), jiems išmokėta 1,31 mln. Eur. Lyginant ataskaitinį laikotarpį su 2022 m., socialinės pašalpos gavėjų skaičius beveik nekito, tačiau išlaidos šiai pašalpai mokėti dėl padidinto valstybės remiamų pajamų dydžio socialinei pašalpai skaičiuoti padidėjo 302 tūkst. Eur (2022 m. 1323 asmenims (807 šeimoms) išmokėta 1,01 mln. Eur). Savivaldybė, vykdydama savarankiškąją savivaldybių funkciją, nepasiturintiems rajono gyventojams teikia būsto šildymo išlaidų bei vandens išlaidų kompensacijas (toliau – kompensacijos). 2023 m. kompensacijos skirtos 6702 asmenims (3433 šeimoms), jiems išmokėta 2,03 mln. Eur. Dar 509-iems rajono gyventojams, neturintiems galimybės savo lėšomis įsigyti kuro būstui šildyti ir gauti kompensaciją teisės aktų nustatyta tvarka, Savivaldybės tarybos nustatyta tvarka skirta tikslinė pašalpa, jiems išmokėta 161,1 tūkst. Eur. Iš viso 2023 m. kompensacijos ir tikslinė pašalpa kurui įsigyti (toliau – parama būstui šildyti) suteikta 7211 rajono gyventojų (3942 šeimoms), jiems išmokėta per 2,2 mln. Eur. Lyginant ataskaitinį laikotarpį su 2022 m., paramos būstui šildyti gavėjų skaičius padidėjo 1,7 karto, lėšų poreikis šioms išmokoms mokėti išaugo 1,8 karto. Kompensacijų gavėjų skaičiaus ir išlaidų kompensacijoms mokėti didėjimą sąlygojo Lietuvos Respublikos teisės aktų, reglamentuojančių piniginės socialinės paramos teikimą nepasiturintiems gyventojams, pakeitimai (iki 2023 m. rudens nebuvo vertinamas gyventojų turtas, nustatant teisę į kompensaciją, padidintas valstybės remiamų pajamų dydis kompensacijoms skaičiuoti). Siekiant suteikti paramą šeimoms ir kad parama pasiektų visus rajono gyventojus, kuriems jos labiausiai reikia, Savivaldybės tarybos nustatytais atvejais (nukentėjus nuo gaisro, stichinės nelaimės, ligos, neįgalumo ir kitais atvejais) piniginė socialinė parama suteikta 1358 šeimoms. Šiai paramai panaudota 308,9 tūkst. Eur Savivaldybės biudžeto lėšų. Skatindama gyventojus aktyviai prisidėti prie bendruomenės gerovės kūrimo, jų darbinę motyvaciją, Savivaldybė piniginės socialinės paramos gavėjus pasitelkia visuomenei naudingai veiklai atlikti. 2023 m. tokiai veiklai pasitelkta 564 piniginę socialinę paramą gavę rajono gyventojai.  Siekiant didinti paramą Alytaus rajono šeimoms, auginančioms vaikus, Savivaldybės tarybai patvirtinus 2023 metų biudžetą, jame ir toliau numatyta iš Savivaldybės biudžeto lėšų skirti vienkartinę išmoką gimus kūdikiui. Praėjusiais metais išmoka skirta 77 šeimoms, šiam tikslui panaudota 38,5 tūkst. Eur Savivaldybės biudžeto lėšų.  Alytaus rajono savivaldybėje gerai besimokantiems rajono studentams teikiama Studijų rėmimo fondo parama. Siekiant skatinti rajono jaunuolius mokytis profesijų, finansinė parama skiriama ne tik aukštųjų universitetinių mokyklų studentams, bet ir kolegijų studentams bei profesinių mokyklų mokiniams. 2023 m. paramą gavo 30 aukštosiose bei profesinėse mokyklose besimokančių jaunuolių, jiems išmokėta 20 tūkst. Eur. Lyginant ataskaitinį laikotarpį su 2022 m., finansinę paramą gavusių studentų ir mokinių skaičius padidėjo 2 asmenimis, jiems išmokėta 0,8 tūkst. Eur daugiau (2022 m. paramą gavo 28 jaunuoliai, jiems išmokėta 19,2 tūkst. Eur). 2023 m. socialinės paslaugos suteiktos 4504 asmenims. Išlaidos socialinėms paslaugoms sudarė 2,5 mln. Eur. Lyginant ataskaitinį laikotarpį su 2022 m., išlaidos socialinėms paslaugoms teikti padidėjo 400 tūkst. Eur, paslaugų gavėjų skaičius – 68 gavėjais. Daugiausia lėšų (1,05 mln. Eur) panaudota senyvo amžiaus asmenų ir asmenų su negalia trumpalaikei ir ilgalaikei socialinei globai. Šias paslaugas 2023 m. gavo 177 asmenys. Siekiant užtikrinti asmenų su sunkia negalia socialinę globą jų namuose, rajone teikiamos dienos socialinės globos paslaugos. Dienos socialinė globa įstaigoje ir asmens namuose suteikta 32 asmenims, išlaidos šiai pagalbai teikti – 133,6 tūkst. Eur. Finansuotos socialinės priežiūros paslaugos asmenims su negalia, lankiusiems Simno neįgaliųjų dienos centrą (19 tūkst. Eur). 2023 m. šį centrą lankė 42 asmenys su negalia. 
2023 m. buvo teikiamos pagalbos priemonės, skirtos asmenims, nesaikingai vartojantiems alkoholį arba priklausomiems nuo jo, ir jų šeimoms, siekiant mažinti jų socialinę atskirtį, ugdyti socialinius įgūdžius bei padėti jiems integruotis į visuomenę ir darbo rinką. Per metus šia programa pasinaudojo 34 asmenys.
Alytaus rajono savivaldybės pirminės sveikatos priežiūros centras. 2023 m. įstaigos kolektyvą papildė du šeimos gydytojai, gydytojas psichiatras, medicinos gydytoja, 2 slaugytojų padėjėjos. Vykdant Lietuvos Respublikos sveikatos apsaugos ministro 2022 m. gruodžio 5 d. įsakymą Nr. V-1810 ,,Dėl Lietuvos Respublikos sveikatos apsaugos ministro 2020 m. balandžio 29 d. įsakymo Nr. V-1010 ,,Dėl balo vertės patvirtinimo“ pakeitimo“ nuo 2023 m. sausio 1 d. darbuotojams buvo 8 proc. padidintas darbo užmokestis. Nuo 2023 m. vasario 1 d. pradėtas vykdyti projektas ,,Integralios pagalbos teikimas ir plėtra Lietuvos savivaldybėse“ (Nr. 07-003-P-0001). Projektas tęsis iki 2026-12-31. Paslaugas gavėjai gauna nuo 2 iki 8 valandų per dieną. Projekto paskirtis – teikti integralios pagalbos paslaugas, t. y. slaugos ir socialinių poreikių paslaugas asmenų namuose. Integrali pagalba teikiama komandos principu ir sudaryta iš šių specialistų: individualios priežiūros darbuotojų, bendrosios praktikos slaugytojos, slaugytojų padėjėjų, masažuotojo, kineziterapeuto. 2023 m. šios paslaugos buvo teikiamos 19 gavėjų. 2023 m. Miroslavo ambulatorija buvo perkelta į naujas modernias patalpas – naujai pastatytą 180 kv. m, A++ energinio naudingumo klasės pastatą, kuriame naudojama moderni šildymo sistema oras–vanduo. Ambulatorijoje įrengti gydytojų kabinetai, odontologinis kabinetas su nauja odontologine įranga, laboratorija, procedūrinis kabinetas, vaistinė. 2023 m. iš Savivaldybės biudžeto VšĮ Alytaus rajono savivaldybės pirminės sveikatos priežiūros centrui skirta 394,3 tūkst. Eur. 2023 m. iš Savivaldybės biudžeto skirta 1 mln. 97 tūkst. Eur pastato, esančio Alytaus g. 10, Simno m., Alytaus r. sav., rekonstrukcijos darbams, kuriame įsikurs ir Simno ambulatorija bei Greitosios medicinos pagalbos stoties pastotė. Pagal rangos sutartį darbai turi būti baigti iki 2024 m. balandžio 22 d. 2023 m. baigtas įgyvendinti projektas „AEI panaudojimas VšĮ Alytaus r. sav. pirminės sveikatos priežiūros centro Daugų palaikomojo gydymo ir slaugos ligoninės ir ambulatorijos pastatuose“, kurio metu įrengtas 168 kW šilumos siurblys oras–vanduo  Daugų palaikomojo gydymo ir slaugos ligoninėje bei ambulatorijoje, Vlado Mirono g. 9, Dauguose. Šilumos siurblys naudojamas ligoninės ir ambulatorijos šildymui, vietoje naudotų anglimi kūrenamų katilų. 2023 m. liepos 4 d. su Vilniaus teritorine ligonių kasa buvo pasirašytas susitarimas Nr. 6 dėl dantų protezavimo paslaugų apmokėjimo Privalomojo sveikatos draudimo fondo biudžeto lėšomis. Nuo liepos mėnesio įstaigoje dantų protezavimo paslaugos buvo suteiktos 95 asmenims už 65,03 tūkst. Eur. Paklausiausia ši paslauga teikiant mobilias odontologinės priežiūros paslaugas, kadangi iki šiol nebuvo gydymo įstaigos, teikiančios protezavimo paslaugas Alytaus rajono savivaldybėje. Lietuvos Respublikos sveikatos apsaugos ministro 2022 m. rugsėjo 29 d. įsakymu Nr. V-1495 buvo patvirtinti nauji Palaikomojo gydymo ir slaugos paslaugų teikimo reikalavimai bei nauja šių paslaugų apmokėjimo Privalomojo sveikatos draudimo fondo biudžeto lėšomis tvarka. Asmens sveikatos priežiūros įstaigos, kurios neatitiko naujų reikalavimų, veiklą galėjo vykdyti ne ilgiau kaip iki 2024 m. sausio 1 d. Atsižvelgdamas į tai VšĮ Alytaus rajono savivaldybės pirminės sveikatos priežiūros centras 2023 m. pritaikė Daugų palaikomojo gydymo ir slaugos ligoninės patalpas pagal naujus reikalavimus, padidino personalo kiekį, įsigijo reikiamą įrangą ir 2023 m. lapkričio 14 d. gavo Valstybinės akreditavimo sveikatos priežiūros veiklai tarnybos prie Sveikatos apsaugos ministerijos patvirtinimą, kad Daugų palaikomojo gydymo ir slaugos ligoninės teikiama palaikomojo gydymo ir slaugos paslauga – bendrosios slaugos, demencija sergančiųjų pacientų slauga ir vegetacinės būklės pacientų slauga atitinka naujus reikalavimus. 2023 m. gruodžio 5 d. Sveikatos priežiūros įstaigų, teikiančių sveikatos centrui priskiriamas sveikatos priežiūros paslaugas Alytaus rajono savivaldybėje, bendradarbiavimo sutartimi Nr. SR-127 funkcinio bendradarbiavimo būdu buvo įsteigtas Alytaus rajono savivaldybės sveikatos centras, kurio dalyviai yra Alytaus rajono savivaldybės visuomenės sveikatos biuras, VšĮ Alytaus rajono savivaldybės pirminės sveikatos priežiūros centras, UAB ,,Disolis“, VšĮ Alytaus apskrities S. Kudirkos ligoninė ir VšĮ Alytaus poliklinika. Alytaus rajono savivaldybės sveikatos centro tikslas – bendradarbiaujant savivaldybėje ir besiribojančioje savivaldybėje veikiančioms sveikatos priežiūros įstaigoms užtikrinti savivaldybėje gyvenantiems pacientams prieinamas ir kokybiškas sveikatos priežiūros paslaugas ir jų tęstinumą, gerinti savivaldybės gyventojų sveikatos rodiklius. Savivaldybės sveikatos centro koordinuojančiąja įstaiga yra paskirta VšĮ Alytaus rajono savivaldybės pirminės sveikatos priežiūros centras. Taip pat įkūrus Savivaldybės sveikatos centrą sudarytos galimybės gauti finansavimą įstaigos turimai įrangai, priemonėms ir patalpoms modernizuoti. Pagal Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 ,,Gerinti sveikatos priežiūros paslaugų kokybę ir prieinamumą“ projektui ,,Mobilių komandų teikiamų paslaugų kokybės ir prieinamumo gerinimas Alytaus rajono savivaldybėje“, kodas Nr. 09010-P-005, įgyvendinti yra skirtas 73 tūkst. Eur finansavimas, projektui ,,Sveikatos centro sudėtyje teikiamų sveikatos priežiūros paslaugų infrastruktūros modernizavimas“ įgyvendinti numatyta skirti pirminės ambulatorinės asmens sveikatos priežiūrai 200,85 tūkst. Eur.
Alytaus rajono savivaldybėje 2023 m. pagrindinio ugdymo programas vykdė šių tipų bendrojo ugdymo mokyklos: 6 gimnazijos, 1 specialioji mokykla, 1 pagrindinio ugdymo skyrius. Valstybinius brandos egzaminus laikė 93 abiturientai. 2023 m. rajone vidurinį išsilavinimą įgijo 93 abiturientai, besimokantys Alytaus rajono gimnazijose. Iš jų 18 proc. abiturientų įstojo į universitetus, 9 proc. abiturientų – į kolegijas, 37 proc. abiturientų įstojo į profesines mokyklas, 37 proc. abiturientų užsiėmė kita veikla: pradėjo dirbti, tarnauja kariuomenėje, studijas planuoja vėliau. 2023 m. Alytaus rajone buvo 5 ikimokyklinio ugdymo skyriai, kuriuose ugdoma 242 ikimokyklinio amžiaus vaikai. Alytaus rajono abiturientų lietuvių kalbos ir literatūros valstybinio egzamino rezultatai jau keletą metų yra arti Lietuvos vidurkio. Daugų Vlado Mirono gimnazijos, Krokialaukio Tomo Noraus-Naruševičiaus gimnazijos rezultatų vidurkis viršija šalies rezultatų vidurkį, o Butrimonių gimnazijos ir Simno gimnazijos rezultatų vidurkis yra šiek tiek mažesnis už šalies vidurkį. 2023 metais Daugų Vlado Mirono gimnazijos kandidato darbas įvertintas 100 balų. Labai gerai ir gerai lietuvių kalbos ir literatūros egzaminą pavyko išlaikyti 51 proc. Alytaus rajono abiturientų. Šį privalomą egzaminą 2023 m. išlaikė 94 proc. abiturientų. Matematikos valstybinio brandos egzamino rezultatai yra geresni nei 2022 metais. 61 proc. kandidatų šį egzaminą išlaikė patenkinamai. Biologijos valstybinį brandos egzaminą pasirinko laikyti 18,6 proc. Alytaus rajono abiturientų. Jį išlaikė 94,12 proc. kandidatų, 53 proc. šį egzaminą išlaikė gerai. Geografijos valstybinį brandos egzaminą pasirinko laikyti 23 proc. Alytaus rajono abiturientų. Šį egzaminą išlaikė visi kandidatai, net 71 proc. – gerai. Alytaus rajono abiturientų geografijos valstybinio egzamino rezultatai beveik siekia Lietuvos rezultatų vidurkį, o Daugų Vlado Mirono gimnazijos, Krokialaukio Tomo Noraus-Naruševičiaus gimnazijos, Simno gimnazijos rezultatų vidurkis viršija šalies vidurkį. Istorijos valstybinį brandos egzaminą pasirinko laikyti 22 proc. Alytaus rajono abiturientų, egzaminą išlaikė visi kandidatai, 35 proc. – gerai. Simno gimnazijos rezultatų vidurkis viršija šalies rezultatų vidurkį. Chemijos, fizikos valstybinius egzaminus rinkosi laikyti nedaug abiturientų, tačiau visi pasirinkusieji šį egzaminą išlaikė gerai. Rezultatų vidurkis viršija šalies rezultatų vidurkį. Informacinių technologijų valstybinį egzaminą išlaikė visi pasirinkę šį egzaminą, rezultato vidurkis beveik siekia šalies vidurkį. Pasirinkusieji laikyti užsienio (rusų) kalbos valstybinį egzaminą, šį egzaminą išlaikė gerai. Puikus užsienio (anglų) kalbos valstybinio egzamino rezultatas – abituriento šimtukas Krokialaukio Tomo Noraus-Naruševičiaus gimnazijoje. Daugų Vlado Mirono gimnazijos, Simno gimnazijos rezultatų vidurkis viršija šalies rezultatų vidurkį, o Butrimonių gimnazijos rezultatų vidurkis yra tik 1,47 mažesnis už šalies vidurkį. 10 proc. abiturientų surinko nuo 86 iki 99 balų. Gerai egzaminą išlaikė 72 proc. abiturientų. Pasiekta, kad visiems Alytaus rajono vaikams, lankantiems ikimokyklinio ugdymo įstaigas rajone ar mieste, būtų užtikrintas vienodas finansavimas. 2023 metais ikimokyklinio ir priešmokyklinio ugdymo procesas užtikrinamas bendradarbiaujant su Alytaus miesto savivaldybe, užtikrinant ikimokyklinio ir priešmokyklinio ugdymo prieinamumą Alytaus rajono savivaldybės vaikams Alytaus miesto savivaldybės lopšeliuose-darželiuose ir mokyklose-darželiuose. 2023 metais Alytaus miesto savivaldybės lopšelius-darželius ir mokyklas-darželius lankė apie 350 vaikų. Ikimokyklinio ir priešmokyklinio ugdymo procesui užtikrinti šiems mokiniams 2023 m. prireikė 336,79 tūkst. Eur. Alytaus rajono savivaldybės tarybos 2023 m. rugpjūčio 29 d. sprendimu Nr. K-192 pasirašytas susitarimas „Dėl Alytaus miesto savivaldybės ir Alytaus rajono savivaldybės 2020 m. rugpjūčio 19 d. bendradarbiavimo sutarties Nr. SUT-748/SR-1429 pakeitimo“. Siekiant sudaryti Alytaus rajono įstaigas lankantiems vaikams lygias galimybes įgyti tinkamą išsilavinimą, organizuojamas nemokamas mokinių pavėžėjimas. Visi mokiniai, gyvenantys 3 km nuo mokyklos ir toliau, turi galimybę į švietimo įstaigą Alytaus r. važiuoti mokykliniu transportu, pavežama 54,9 proc. mokinių (Švis duomenys), apie 21 proc. nuo pavežamų mokinių sudaro spec. poreikių turintys mokiniai.  Turimi autobusai šiandieną tenkina visą reikiamą poreikį pavėžėjimui. Alytaus rajono savivaldybės ugdymo įstaigos turi 25 autobusus, iš jų – 23 geltonieji autobusai. Mokyklose pamokų pradžia ir pabaiga, neformaliojo ugdymo veiklų laikas derinamas prie mokinių pavėžėjimo, kad kuo daugiau mokinių turėtų galimybę ugdytis visapusiškai. Paslaugos teikėjas teikia paslaugas asmenims, kuriuos nukreipia Gimnazijų vaiko gerovės komisijos, o paslaugos teikimą koordinuoja Alytaus rajono savivaldybės administracijos Švietimo, kultūros ir sporto skyrius. 2023 metais paslauga suteikta 74 mokiniams. 2023 m. Alytaus rajono savivaldybės vaiko gerovės komisijos siūlymu, koordinuotai teikiamos paslaugos buvo skirtos visais atvejais, kai dėl jų skyrimo buvo kreiptasi (100 %). Visais atvejais koordinuojančia institucija skirta VšĮ Alytaus šeimos pagalbos centras. Vis daugiau Alytaus rajono gyventojų laisvalaikį leidžia aktyviai. Krepšinis, tinklinis, futbolas – populiariausios sporto šakos tarp gyventojų. Moterims ypač patrauklios mankštos, šokiai, šiaurietiškas ėjimas. Alytaus rajono gyventojai, bendruomenės ir toliau nemokamai galėjo naudotis švietimo įstaigų sporto salėmis. Alytaus rajono visuomenės sveikatos biuras organizavo sporto užsiėmimus, kuriuose dalyvauti norą pareiškė 13 bendruomenių – nuolat sportavo daugiau kaip 300 dalyvių. Įvairiose Alytaus rajono vietovėse įvyko daugiau kaip 100 fizinį aktyvumą skatinančių užsiėmimų. Alytaus r. meno ir sporto mokykloje buvo sudarytos galimybės dalyvauti sveikos gyvensenos sporto kursuose. 2023 m. Alytaus rajono savivaldybės taryba skyrė 55 tūkst. Eur Sporto rėmimo programai, finansuota 16 programų, skirtų fiziniam aktyvumui gerinti, sporto vystymui ir plėtrai. Alytaus r. meno ir sporto mokykloje 2023 m. spalio 1 d. mokėsi 304 mokiniai. Menų skyrių lankė 185 mokiniai: 157 – Muzikinio ugdymo skyrių, 28 – Dailės skyrių. Sporto skyrių lankė 119 mokinių. Sporto ir menų skyriuose mokiniai lankė užsiėmimus: Dauguose – 131, Miroslave – 39, Simne – 53, Krokialaukyje – 15, Pivašiūnuose – 22, Butrimonyse – 44. 2023 metais mokyklos ugdymo aplinkai Alytaus rajono savivaldybė skyrė 388,0 tūkst. Eur. 2023 metais iš viso mokyklai skirtos lėšos sudarė 521,7 tūkst. Eur. Mokykloje dirba 17 mokytojų, iš jų 12 meno ir 5 sporto skyriuose. Muzikiniais, dailės ir sportiniais pasiekimais Alytaus r. meno ir sporto mokykla garsina ir formuoja patrauklų Alytaus rajono įvaizdį. Išlaikomi tradiciniai renginiai, tokie kaip XII-asis Lietuvos jaunųjų atlikėjų konkursas-seminaras „Linksmoji polkutė 2023“, XX-asis Lietuvos jaunųjų pianistų seminaras-konkursas „Etiudas ir ne tik“, XIII-asis Lietuvos jaunųjų atlikėjų konkursas „Sentimentai valsui 2023“, 6-oji Lietuvos mokinių etninės kultūros olimpiada, suaugusiųjų mokymosi savaitė, regioninis šaškių turnyras J. Židžiūnui ir S. Junevičiui atminti bei plečiami nauji: tarptautinės moksleivių, mokytojų, dailininkų piešinių parodos, respublikinės kanupolo varžybos „Daugai Open 2023“. Plečiamas bendradarbiavimas ne tik su Lietuvos meno ir sporto įstaigomis, bet ir su užsienio partneriais. 2023 m. Alytaus rajone įgyvendinta vienuolika neformaliojo suaugusiųjų švietimo ir tęstinio mokymosi programų: Alytaus kolegijos – „Naujausių technologijų diegimas skatinant Alytaus rajono gyventojų verslumą“, „Sausainių dekoravimo pradžiamokslis“, „Pirmoji medicinos pagalba“, „Kompiuterinio raštingumo pagrindai“, Alytaus r. meno ir sporto mokyklos – Alytaus trečiojo amžiaus universiteto (TAU) Daugų filialo Neformaliojo suaugusiųjų švietimo ir tęstinio mokymosi programa, Alytaus profesinio rengimo centro – „Žuvų auginimas tvenkiniuose“, „Užkandžių ir desertų gaminimas“, „Dieninis, vakarinis, šventinis makiažas“, VšĮ Daugų technologijos ir verslo mokyklos – „Dekoratyvinio muilo gamyba“, „Aplinkos projektavimas naudojant IT“, „Ligonio slauga namuose“. Programoms įgyvendinti buvo skirta 10 tūkst. Eur, panaudota – 10 tūkst. Eur.
Savivaldybės kultūros plėtros projektų rėmimo lėšomis 2023 m. finansuotas 31 kultūros projektas, skirta 81,06 tūkst. Eur. Šiomis lėšomis finansuoti bendruomeninių organizacijų, asociacijų, ugdymo įstaigų vykdyti kultūros projektai. Pagrindinis kultūros projektų organizatorius, 2023 m. įgyvendinęs 22 kultūros projektus, yra Alytaus rajono savivaldybės kultūros centras ir 10 skyrių. Alytaus rajone sėkmingai veiklą vykdo 65 įvairaus žanro mėgėjų meno kolektyvai, būreliai, klubai, kūrybinėje veikloje dalyvauja 509 dalyviai. Alytaus rajono savivaldybės kultūros centras ir 10 jo skyrių 2023 m. surengė 269 įvairaus pobūdžio meninius renginius. Šių renginių lankytojų skaičius apie 59800 asmenų. Aktyvi veikla vyko Kurnėnų Lauryno Radziukyno mokykloje – rengtos parodos, vyko ekskursijos, organizuotos įvairios edukacijos, koncertiniai vakarai ir kitos veiklos, užtikrinančios gyventojų kultūrinius poreikius. Iš viso 2023 metais šioje mokykloje apsilankė 9800 lankytojų, surengta 28 koncertai, 12 parodų, vestos 206 edukacijos. 2023 m. Alytaus rajono savivaldybės viešosios bibliotekos struktūrą sudaro administracija, 3 skyriai, 2 miesto ir 31 miestelių bei kaimų filialai, kompaktiškai išdėstyti visoje rajono teritorijoje, nekito. Per metus ARSVB suorganizuoti 1027 renginiai, iš jų 518 – dokumentų parodų, įgyvendinti 3 projektai.
Rajono seniūnijose prižiūrima apie 300 ha viešųjų erdvių ir kitų visuomeninių ar rekreacinių teritorijų, 183 kapinės. 2023 m. išduoti 194 leidimai medžių kirtimo, persodinimo ar kitokio pašalinimo, genėjimo darbams, iš jų 59 leidimai išduoti savivaldybei medžių kirtimui ar kitokiam pašalinimui, genėjimui rajono seniūnijų viešosiose erdvėse, kapinėse ar kitose visuomeninėse, rekreacinėse teritorijose.     Savivaldybė medžių kirtimo ar kitokio pašalinimo, genėjimo darbus atliko Nemunaičio mstl., Butrimonių mstl., Poteronių k., Melnytėlės k., Viečiūnų k., Meškučių k., Rokantiškių k., Cigoniškių k., Alovės k., Vėžionių k., Rumbonių k., Lydekininkų k., Vaisodžių k., Raižių k., Punios k. kapinėse, taip pat rajono pakelėse. Buvo vykdoma paplūdimiuose (ir ne tik paplūdimiuose) esančių biotualetų priežiūra – biotualetų priežiūra buvo atliekama ištisus metus, valymas – šiltuoju metų laikotarpiu du kartus per mėnesį, šaltuoju (t. y. nuo lapkričio 1 d. iki kovo 31 d.) – vieną kartą per mėnesį. 2023 m. pašalinta 4633 t mišrių komunalinių atliekų. Antrinių žaliavų ir pakuočių atliekų surinkta 2211 t. 2023 m. buvo surinkta 934,36 tūkst. Įgyvendinant 2023 metų Smulkaus ir vidutinio verslo programą, kurios pagrindinis uždavinys – skatinti rajono gyventojų verslumą bei įmonių konkurencingumą, paskirstyta 51,4 tūkst. Eur. 
Į Alytaus rajono savivaldybės verslo plėtros komisiją dėl finansinės paramos skyrimo 2023 m. kreipėsi 17 verslo subjektų. Verslininkai iš viso pagal skirtingas paramos priemones pateikė 31 prašymą, iš kurių 7 – dėl naujų darbo vietų įkūrimo išlaidų kompensavimo, 2 – dėl dalyvavimo Lietuvoje ir užsienyje vykstančių parodų ir mugių išlaidų kompensavimo, 3 – naujai kuriamų arba nuomojamų interneto svetainių diegimo ir administravimo konsultacinių išlaidų kompensavimo, 2 –naujos įmonės steigimo išlaidų kompensavimo, 1 – konsultacijų dėl verslo planų, investicinių projektų, paraiškų ir kitų reikiamų dokumentų finansinei paramai iš kitų fondų gauti rengimo išlaidų kompensavimo, 3 – konsultacijų buhalteriniais klausimais pirmaisiais verslo metais išlaidų kompensavimo, 12 – infrastruktūros verslui sukūrimo (pritaikymo) išlaidų kompensavimo ir 1 jaunimo savarankiško verslo veiklos pradžios kompensavimo. Iš viso pareiškėjai per paskutiniuosius 12 mėnesių deklaravo sukūrę 20 naujų darbo vietų. Ir toliau išlieka tendencija, kad daugiausia yra kuriamos darbo vietos sau, t. y. vyrauja labai mažos įmonės, turinčios po vieną ar kelis darbuotojus. Alytaus rajono gyventojams įsigyjant verslo liudijimus taikomos Savivaldybės nustatytos lengvatos: 100 proc. lengvata neįgaliems asmenims, kuriems nustatytas sunkus neįgalumo lygis, 90 proc. – neįgaliems asmenims, kuriems nustatytas vidutinis neįgalumo lygis, 80 proc. – neįgaliems asmenims, kuriems nustatytas lengvas neįgalumo lygis, 80 proc.– tėvams (įtėviams), auginantiems neįgalų vaiką (įvaikį) iki 18 metų arba vyresnį neįgalų vaiką (įvaikį), kuriam nustatytas specialusis nuolatinės slaugos poreikis, 70 proc.– asmenims, kurie vieni augina bent vieną vaiką iki 18 m., asmenims, auginantiems tris ir daugiau vaikų iki 18 m., ir kt. 70 proc. – sulaukusiems senatvės pensijos, 60 proc. – bedarbiams, registruotiems Užimtumo tarnybos Alytaus skyriuje, 80 proc. – mokiniams (studentams), besimokantiems nuolatine (dienine) studijų forma, 100 proc. – amatininkams, 30 proc. – dirbantiems (tarnaujantiems) asmenims (įskaitant individualių įmonių savininkus, ūkinių bendrijų tikruosius narius, mažųjų bendrijų narius, gaunančius su darbo santykiais ar jų esmę atitinkančiais santykiais susijusių pajamų). 70 proc. – karo pabėgėliams iš Ukrainos, turintiems nacionalinę vizą arba leidimą gyventi Lietuvoje, ar ILTU (interesų Lietuvoje turinčio užsieniečio) kodą. Per 2023 metus išduota 293 leidimai prekybai ir paslaugų teikimui viešosiose vietose ir į Alytaus rajono savivaldybės biudžetą surinkta 7,9 tūkst. Eur vietinių rinkliavų. Išduotos 46 licencijos verstis mažmenine prekyba alkoholiniais gėrimais, iš kurių: 41 vienkartinė licencija ir 5 mažmeninės prekybos alkoholiniais gėrimais licencijos. Išduotos 2 licencijos verstis mažmenine prekyba tabako gaminiais ir 1 licencija verstis mažmenine prekyba. Už šių licencijų išdavimą gauta 4,3 tūkst. Eur valstybės rinkliavų.
Alytaus rajone per 2023 metus buvo įregistruoti 169 ūkininkų ūkiai. Iš viso rajone Ūkininkų ūkių registre įregistruota 3124 ūkininkų ūkiai. Vidutinio ūkio žemės plotas – 10,88 ha. Atliktos 822 žemės ūkio technikos įregistravimo, išregistravimo ir duomenų keitimo operacijos bei 2 244 vienetai techninių apžiūrų. Už šias paslaugas surinkta 28,3 tūkst. Eur valstybinės rinkliavos. Iš viso Traktorių, savaeigių ir žemės ūkio mašinų ir jų priekabų registre Alytaus rajono savivaldybėje įregistruota 9 196 transporto priemonės. 2023 m. įregistruota 68 vienetai naujos technikos (pirma registracija Lietuvoje). 2023 m. buvo pateiktos 4 498 paraiškos tiesioginėms išmokoms gauti, deklaruoti 63 542 ha žemės ūkio naudmenų ir pasėlių plotai. Iš jų 240 pareiškėjų pateikė paraiškas naudodamiesi elektronine bankininkyste. Jie deklaravo 4761 ha žemės. Alytaus rajono žemdirbiams už žemės ūkio naudmenų ir pasėlių plotus paskaičiuota bazinė išmoka buvo 4,78 mln. Eur, išmoka už pirmuosius hektarus ir kompleksines ekologines sistemas už plotus ir gyvulius – 4,38 mln. Eur, ir jaunųjų ūkininkų išmoka – 376 tūkst. Eur. Susietosios paramos išmokų suma 2,23 mln. Eur. Pagal priemonės „Agrarinė aplinkosauga ir klimatas“ programas pateikta 124 paraiškos, deklaruotas 1894 ha plotas, paskaičiuota išmokų suma yra 305 tūkst. Eur. Pagal ekologinį ūkininkavimą pateikta 69 paraiškos, deklaruotas 3850 ha plotas, išmokų suma – 803 tūkst. Eur. Pagal priemonę „Išmokos už  vietoves, kuriose esama gamtinių ar kitokių specifinių kliūčių“ 2141 pareiškėjas deklaravo 30592 ha, priskaičiuota suma – 1,62 mln. Eur. Iš viso Alytaus rajono pareiškėjams paskaičiuota paramos suma – 14,5 mln. Eur. Alytaus rajone yra 41,3 tūkst. ha drenažu nusausintos žemės. Šiam plotui sausinti įrengta 23,3 tūkst. km drenažo linijų, iškasta 908,00 km magistralinių griovių, juose pastatyta 15 tiltų ir 1008 vandens pralaidos. Rajone yra 3 sausinimo siurblinės ir 2 tvenkiniai, užimantys 84,5 ha plotą. 
Melioracijos statinių remonto ir priežiūros darbams 2023 metais skirta 187,5 tūkst. Eur valstybės biudžeto lėšų. Už šias lėšas: Alovės ir Venciūnų kadastrinėse vietovėse įvykdytas melioracijos griovių remonto darbų projektas, suremontuota 1,5 km griovių, 4 pralaidos; Santaikos ir Vankiškių kadastrinėse vietovėse įvykdytas melioracijos griovių remonto darbų projektas, suremontuota 1,27 km griovių, 2 pralaidos; pagal žemės naudotojų prašymus atlikti melioracijos statinių avarinio remonto darbai Gervėnų, Alovės, Parėčėnų, Kumečių, Venciūnų, Butrimonių, Genių kadastrinėse vietovėse. Mikalavo, Gervėnų, Verebiejų, Rimėnų, Nemunaičio, Butrimonių, Vaisodžių, Alovės, Parėčėnų, Vankiškių, Mergalaukio, Kalesninkų, Krokialaukio ir Santaikos kadastrinėse vietovėse atliktas melioracijos griovių šlaitų šienavimas, iš viso 90,0 km. Įgyvendintas projektas „Alytaus rajono Parečėnų ir Vankiškių kadastrinių vietovių dalies melioracijos griovių rekonstrukcija“, 2023 m. atlikti griovių rekonstrukcijos darbai ir griovių įrenginių rekonstravimo darbai, dėl kurių efektyviau veikia melioracijos sistemos, padidintas technikos naudojimo efektyvumas ir augalų derlingumas. Rekonstruota 24,77 km melioracijos griovių, 26 vnt. vandens pralaidų. Projekto trukmė – 2021–2023 m. Bendra projekto vertė – 375 tūkst. Įgyvendintas projektas „Alytaus rajono Kriokialaukio ir Santaikos kadastrinių vietovių dalies melioracijos griovių rekonstrukcija“, 2023 m. atlikti griovių rekonstrukcijos darbai ir griovių įrenginių rekonstravimo darbai, dėl kurių efektyviau veikia melioracijos sistemos, padidintas technikos naudojimo efektyvumas ir augalų derlingumas. Rekonstruota 22,85 km melioracijos griovių, 13 vnt. vandens pralaidų. Projekto trukmė – 2021–2023 m. Bendra projekto vertė – 375 tūkst. Eur (80 % finansavimas ES). Įgyvendinamas projektas „Alytaus rajono Ūdrijos kadastrinių vietovių dalies melioracijos griovių rekonstrukcija“. Projektas prisidės prie priemonės „Investicijos į materialųjį turtą“ veiklos „Parama žemės ūkio vandentvarkai“ prioriteto didinti visų žemės ūkio veiklų konkurencingumą. Atlikus griovių rekonstrukcijos ir griovių įrenginių rekonstravimo darbus, efektyviau veiks melioracijos sistemos, bus padidintas technikos naudojimo efektyvumas ir augalų derlingumas. Įvykdžius projektą bus rekonstruota 20,72 km melioracijos griovių, 18 vnt. vandens pralaidų. Projekto trukmė – 2022–2024 m. Bendra projekto vertė – 375 tūkst. Eur (80 % finansavimas ES). Įgyvendinamas projektas „Alytaus rajono Pocelonių ir Kančėnų kadastrinių vietovių dalies melioracijos griovių rekonstrukcija“. Projektas prisidės prie priemonės „Investicijos į materialųjį turtą“ veiklos „Parama žemės ūkio vandentvarkai“ prioriteto didinti visų žemės ūkio veiklų konkurencingumą. Atlikus griovių rekonstrukcijos ir griovių įrenginių rekonstravimo darbus, efektyviau veiks melioracijos sistemos, bus padidintas technikos naudojimo efektyvumas ir augalų derlingumas. Įvykdžius projektą bus rekonstruota 20,51 km melioracijos griovių, 23 vnt. vandens pralaidų. Projekto trukmė – 2022–2024 m. Bendra projekto vertė – 375 tūkst. Eur. 
Iniciatyvos. Išskirtinis dėmesys skirtas Alytaus rajono pirmokams. Kiekvienam rugsėjo 1-ąją įteiktas „Pirmoko lagaminas“, kuriame – kruopščiai atrinktos, kokybiškos ir ergonomiškos priemonės. Pasaulinę neišnešiotų naujagimių dieną, lapkričio 17-ąją, Alytaus rajono savivaldybės bendruomenė pasitiko neišnešiotukams dovanodama reikalingus šiltus vilnonius mezginius – kojinytes, kepurėles, liemenes, pledukus, kuriuos perdavė neišnešiotų naujagimių tėvų asociacijai „Neišnešiotukas“. Merė prisijungė prie  „Maltiečių sriubos“ akcijos, vykusios Simne. Kartu su savanoriais dalijo šiltą sriubą ir kvietė paremti vargstančius senolius.  Merė kvietė gyventojus prisidėti prie Savivaldybės akcijos „Milijonas vaistinėlių Ukrainai“ misijos ir naujomis keičiamas automobilių vaistinėles perduoti karo alinamai šaliai. Artėjant gražiausioms žiemos šventėms kartu su komanda, seniūnais, socialiniais darbuotojais merė lankė vienišus senolius ir globojamus vaikus. Iš viso aplankyta ir dovanėlės įteiktos daugiau nei 500 vienišų senjorų ir globos namų gyventojų. Taip pat aplankyta ir pasveikinta pusšimtis globojamų vaikučių. Pasveikintos 2 rajono gyventojos, sulaukusios 100 metų, joms skirtos piniginės dovanos. Pyragų diena – dar viena iniciatyva, subūrusi Savivaldybės darbuotojus. Suaukotus 385 Eur merė perdavė šeimai iš Miroslavo, kuriai buvo reikalinga materialinė pagalba. Tarptautinės pagyvenusių žmonių dienos proga surengti šokiai visose 11-oje rajono seniūnijų, kurie subūrė senjorus muzikai ir pašnekesiams prie arbatos puodelio. Merė dėkojo tarybos nariams, politinio pasitikėjimo komandai, savivaldybės administracijos darbuotojams, visiems rajono gyventojams už atliktą bendrą darbą, idėjas ir patarimus. 
Papildoma pranešėja – Andrė Zenevičienė, Finansų ir investicijų skyriaus vedėja, atsako į klausimus, kurie buvo užduoti jungtinio komiteto metu. Pristato  atliktus pakeitimus sprendimo projekte – po žodžių Tarybos veiklos reglamentu įterpta sakinys –  atsižvelgdama į Alytaus rajono savivaldybės kontrolės ir audito tarnybos 2024 m. gegužės 6 d. ataskaitą Nr. KP -1 ir išvadą Nr. KP-2 (pridedama). Tai būtų: „Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, 27 straipsnio 2 dalies 1 punktu, 62 straipsnio 3 punktu, Lietuvos Respublikos biudžeto sandaros įstatymo 31 straipsnio 2 dalimi, Lietuvos Respublikos viešojo sektoriaus atskaitomybės įstatymu, Alytaus rajono savivaldybės tarybos veiklos reglamentu, atsižvelgdama į Alytaus rajono savivaldybės kontrolės ir audito tarnybos 2024 m. gegužės 6 d. ataskaitą Nr. KP -1 ir išvadą Nr. KP-2 (pridedama), Alytaus rajono savivaldybės taryba  n u s p r e n d ž i a:“. Komitete buvo klausimas dėl  viešųjų įstaigų metinių ataskaitų tvirtinimo, pranešėja atsako, kad vadovaujantis Viešųjų įstaigų įstatymu, savivaldybės dalininko teises įgyvendina meras, ataskaitos tvirtinamos pagal  Vietos savivaldos įstatymą ir yra paprastoji tarybos kompetenciją, kuri perduota merui pagal patvirtintą veiklos reglamentą.
[bookmark: _Hlk166842081]Tarybos narė Dalia Kitavičienė teiraujasi Alytaus rajono savivaldybės merės, kas nepasisekė, prašo įvardinti 3 dalykus, kurie nepasisekė kaip Merei?  Antrasis klausimas dėl sveikatos skaidrės, kurioje nurodoma, kad 95 žmonėms buvo atliktas dantų protezavimas, ar tai yra tai, kuo galima didžiuotis? Pasigesta naujų paslaugų, kvalifikuotų specialistų, prevencinių priemonių, sveikatos biuro indėlio. Alytaus rajono savivaldybės merės pateikti duomenys atspindi tai, ką suprotezavo mobilusis odontologas, ta paslauga pradėta teikti neseniai, todėl yra kuo pasidžiaugti. Kalbant apie nepasisekusius dalykus, tai pagrinde yra ūkiniai dalykai: keliai, mokinių maitinimas, sveikatos priežiūra ir kt. Kas nepasisekė praėjusiais metais, pasiseks kitais. Tarybos narys Algirdas Vrubliauskas klausia apie situaciją bedarbystėje, dirbančiųjų stotyje, kiek naujai registruotų įmonių, kiek bendrai įmonių yra, kiek likvidavosi? Antrasis klausimas dėl atlikto audito? Alytaus rajono savivaldybės merė atsako, kad buvo nupirkta audito paslauga, auditas atliktas, išvados pateiktos. Audito metu nustatyta begalė pažeidimų viešųjų pirkimų vykdyme, pradedant nuo sąlygų, diskriminacinių reikalavimų, terminų nesilaikymo, sutarties priežiūros nevykdymo, išskirtinių sąlygų sudarymo atskiriems tiekėjams, apie 60–70 audito išvadų, ataskaita bus paviešinta. Nustatyti kaltieji, nustatyti sisteminiai pažeidimai, tačiau tie žmonės savivaldybėje jau nebedirba ir pagal Lietuvos įstatymus patraukti tarnybinėn atsakomybėn žmonių, kurie šiuo metu neina pareigų, galimybės nėra. Nustatyti pažeidimai yra prevencija mums, kaip nedaryti, kaip nesielgti ir kt. Tose sutartyse, kurios buvo audituojamos nustatyta ne po vieną, o po keletą pažeidimų. Antrasis klausimas dėl įmonių pateiktų ataskaitoje, detalesnę papildomą ataskaitą pateiks Turto valdymo skyriaus specialistė Dovilė Slavinskaitė.  Įregistruotų ūkio subjektų skaičius 2023 m. buvo 1362, o veikiantys – 737, naujai įregistruotų apie 80. Tarybos narys Raimundas Markauskas pastebi, kad 2023 m. ataskaita atrodo išsami, daug gražių darbų įvardinta, bet 2023 m. nuveikti darbai, projektai yra senos tarybos 2022 m. sudarytas ir patvirtintas biudžetas. Ar politinė savivaldybės vadovybė atsisakė kažkokių projektų, didesnių darbų? Alytaus rajono savivaldybės merė Rasa Vitkauskienė atsako, kad pinigai, darbai, įsipareigojimai buvo perimti, vykdomos sutartys buvo vykdomos toliau, dalis darbų buvo peržiūrėti iš esmės, patikslinta, apžiūrėta, pamatyta, kad darbai vyktų pagal faktą. Naujiems suplanuotiems darbams reikia pirkimo procedūrų, kurios užrunka 3–4 mėn. ir tai pristabdo darbų gausa. Tarybos narė  Jūratė Overaitytė-Jakubavičienė klausia dėl Simne statomos naujos ambulatorijos. Ir pablogėjusios paslaugos. Ne visada pacientai ūmiai patenka pas gydytoją, ne visada slaugomi pacientai, naujagimiai  po komplikuoto gimdymo Kaune aplankomi namuose, nors iškvietimus registruoja. Klausimas, ar Jūs tuo pasidomėjote ir kaip ketinate keisti prieinamumo pas gydytojus paslaugą? Alytaus rajono savivaldybės merė Rasa Vitkauskienė atsako, kad kiekviena įstaiga turi nustatytą darbo laiką, paslaugos jeigu ne Simne, tai suteikiamos Alytaus PSPC. Tarybos narys Gintaras Chščenavičius klausia, kokia situacija su Pievagalių keliu, dėl kurio projektavimo darbai buvo pradėti ir apie tai buvo kalbėta Punioje su gyventojais,  koks jo likimas? Atsako Oksana Nikulinienė, Komunalinio ūkio architektūros skyriaus vyr. specialistė, l. e. vedėjo pareigas, projektavimo darbai dar vykdomi. 
                     Balsavo: 
	         už – 16: 
prieš –  0;
	susilaikė – 7; 
		nebalsavo – 1. 
		NUTARTA – pritarti. 

2. Dėl Alytaus rajono savivaldybės tarybos 2024 m. vasario 13 d. sprendimo Nr. K-2 „Dėl Alytaus rajono savivaldybės 2024–2026 metų strateginio veiklos plano patvirtinimo“ pakeitimo.
K40-91 priedas
K40-91 lyginamasis variantas
K40-91 išvada
[bookmark: _Hlk166833355]Pranešėja – Andrė Zenevičienė, Finansų ir investicijų skyriaus vedėja.
[bookmark: _Hlk165894691]Komentarai: pateikiami sprendimo projekto pakeitimai: 9 programoje, prie priemonės: Švietimo centralizuotos priemonės. Pridėtos gautos lėšos 3,8 tūkst. Eur. Bendra suma priemonėje 46 m3 tūkst. Eur. 10 programoje, priemonė - Užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, priimti ir pagalbai jiems teikti įgyvendinant LR piniginės socialinės paramos nepasiturintiems gyventojams įstatymą. Papildyta gauta pinigų suma 9,5 tūkst. Priemonė - Išlaidoms, pagal LR socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje padengti. Papildyta gauta pinigų suma 0,8 tūkst. Eur. Iš posėdžių salės išėjo Aloyzas Jaciunskas 14:40 val. grįžo 14:44 val. Prašoma pritari su pakeitimais. 
	              Balsavo: 
	         už – 24;
prieš – 0;
	susilaikė – 0;
		nebalsavo – 0. 
		NUTARTA – pritarti. 

3.  Dėl Alytaus rajono savivaldybės tarybos 2024 m. vasario 13 d. sprendimo Nr. K-3 ,,Dėl Alytaus rajono savivaldybės 2024 metų biudžeto patvirtinimo“ pakeitimo.
K40-92 išvada
Pranešėja – Andrė Zenevičienė, Finansų ir investicijų skyriaus vedėja.
Komentarai: pristatomas sprendimo projektas su pakeitimais: pakeisti Alytaus rajono savivaldybės tarybos 2024 m. vasario 13 d. sprendimą Nr. K-3 ,,Dėl Alytaus rajono savivaldybės 2024 metų biudžeto patvirtinimo“ (toliau – sprendimas) taip:
pakeisti sprendimo 2.1. papunktį ir išdėstyti jį taip:
„2.1. Alytaus rajono savivaldybės 2024 metų biudžeto pajamų planą (2 priedas), kuriame 40 862,9 38924,0 tūkst. Eur pajamų ir 9114,2 tūkst. Eur apyvartos lėšų;“
  2.  pakeisti sprendimo 2.3. papunktį ir išdėstyti jį taip:
„2.3 40 862,9 38 924,0 tūkst. Eur asignavimų pagal asignavimų valdytojus (4 priedas), iš jų:“;
3. pakeisti sprendimo 2.3.1. papunktį ir išdėstyti jį taip:
„2.3.1. 29 743,1 27 804,2  tūkst. Eur kitoms savivaldybės reikmėms finansuoti pagal asignavimų valdytojus (5 priedas)“;
         4. pakeisti sprendimo 2, 3, 4, 5, 9 priedus ir išdėstyti juos nauja redakcija (pridedama).
Prašoma pritarti sprendimo projektui su pakeitimais. 
	              Balsavo: 
	         už – 24;
prieš – 0;
	susilaikė – 0;
		nebalsavo – 0. 
		NUTARTA – pritarti. 

4. Dėl pritarimo projektui „Socialinio būsto fondo plėtra Alytaus rajono savivaldybėje“ ir jo dalinio finansavimo.
K40-86 išvada
Pranešėja – Andrė Zenevičienė, Finansų ir investicijų skyriaus vedėja.
Komentarai: pristatytas sprendimo projektas, kuriam buvo pritarta jungtiniame komitete , tačiau atlikti pakeitimai: sprendimo projekte pakeistas pavadinimas į DĖL PRITARIMO PROJEKTUI „SOCIALINIO BŪSTO PLĖTRA ALYTAUS RAJONE“ IR JO DALINIO FINANSAVIMO. Sprendimo tekste koreguotas pavadinimas ir aprašymai su tekstu  „Socialinio būsto plėtra Alytaus rajone“. Prašoma pritarti sprendimo projektui su pakeitimais. Klausimų nėra.
	              Balsavo: 
	         už – 24;
prieš – 0;
	susilaikė – 0;
		nebalsavo – 0. 
		NUTARTA – pritarti. 



5. Dėl pritarimo projektui „Visuomenės sveikatos paslaugų gerinimas Alytaus rajone“ ir jo daliniam finansavimui.
K40-88 išvada
Pranešėja – Andrė Zenevičienė, Finansų ir investicijų skyriaus vedėja.
Komentarai: prašoma pritarti rengiamam Alytaus rajono savivaldybės visuomenės sveikatos biuro projektui „Visuomenės sveikatos paslaugų gerinimas Alytaus rajone“, kurio tikslas – gerinti viešųjų visuomenės sveikatos paslaugų, skirtų priklausomybių ligų prevencijai prieinamumą bei stiprinti visuomenės sveikatą ir psichologinę gerovę ir atsparumą Alytaus rajone. Komitetų pasėdyje projektui buvo pritarta prašoma pritarti Tarybos. Klausimų nėra. 
		Balsavo: 
	už – 24;
prieš – 0;
	susilaikė – 0;
		nebalsavo – 0. 
		NUTARTA – pritarti. 

6. Dėl pritarimo projektui „Kultūros paslaugų kokybės ir įvairovės didinimas Alytaus rajone“.
     K40-96 išvada
     Pranešėja – Andrė Zenevičienė, Finansų ir investicijų skyriaus vedėja.
Komentarai: sprendimo projekto tikslas – pritarti Alytaus rajono savivaldybės administracijos rengiamam projektui „Kultūros paslaugų kokybės ir įvairovės didinimas Alytaus rajone“, kuris teikiamas pagal 2021–2030 metų plėtros programos valdytojos Lietuvos Respublikos kultūros ministerijos Kultūros ir kūrybingumo plėtros programos pažangos priemonę „Aukštos meninės vertės, įvairaus ir įtraukaus kultūros turinio prieinamumo didinimas“. Prašoma pritarti. 

		Balsavo: 
[bookmark: _Hlk166153202]	už – 23
prieš – 0;
	susilaikė – 0;
		nebalsavo – 1. 
		NUTARTA – pritarti. 

7. Dėl nekilnojamojo turto pirkimo Alytaus rajono savivaldybės nuosavybėn.
K40-89 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: Dovilė Slavinskaitė, Turto valdymo skyriaus vedėjos pavaduotoja, prašo pritarti nekilnojamo turto pirkimui. Klausimų nėra.
		Balsavo: 
	už – 24;
          prieš – 0;
	susilaikė – 0;
		nebalsavo – 0. 
		NUTARTA – pritarti. 

8. Dėl Alytaus rajono savivaldybės 2024 m. socialinių paslaugų plano patvirtinimo.
K0-90 išvada
Pranešėja – Dalia Burlinskienė, Socialinės paramos skyriaus vedėja.
Komentarai:   Alytaus rajono savivaldybės tarybos sprendimo projektas  ,,Dėl Alytaus rajono savivaldybės 2024 m. socialinių paslaugų plano patvirtinimo“  parengtas siekiant nustatyti socialinių paslaugų teikimo mastą ir rūšis Alytaus rajono savivaldybėje 2024 metams, atsižvelgiant į gyventojų poreikius. Komitetuose klausimui buvo pritarta, prašau pritarti. 
Tarybos narė Dalia Kitavičienė klausia, ar negresia konkurencija Alytaus rajono savivaldybės senelių slaugos namams, nes atsidaro kitos įmonės teikiančios šias paslaugas? Ar savivaldybė negalvoja plėstis naujomis paslaugomis, tokiomis kaip apsaugotas būstas, dirbtuvės, savarankiški namai? Kokia situacija su nedarbu Alytaus rajone? Savivaldybės globos namams grėsmės nejaučiame, poreikis yra, tačiau gyventojai gali rinktis patys. Paslaugos - apsaugotas būstas, grupiniai namai bus teikiamos pagal įgyvendinamą projektą, atvejo vadybos paslaugos jau teikiamos. Kalbant apie žmones su psichikos negalia ar intelekto negalia, paslaugų trūksta, poreikis didesnis. Nedarbo lygis kiekvienais metais mažėja nuo 2020 m. Tarybos narys Algirdas Vrubliauskas teiraujasi, kokios kainos žmogui palyginus savivaldybės globos namus ir privačius, kokie įkainiai? Pranešėja pateikia Alytaus rajono įkainius globos namuose – žmogus moka 80 proc. savo pensijos, tikslinė kompensacija sumokama globos namams, o skirtumą moka savivaldybė. Kiekvienais metais tvirtinami maksimalūs dydžiai, kuriuos savivaldybė gali kompensuoti, žmogus pasirenka kokius nori globos namus, ir jei neužtenka savivaldybės paramos, primoka artimieji, pats žmogus. Klausimų nėra.
		Balsavo: 
	už – 24;
          prieš – 0;
	susilaikė – 0;
		nebalsavo – 0. 
		NUTARTA – pritarti. 

9. Dėl Alytaus rajono savivaldybės kaimo jaunimo iniciatyvų įgyvendinimo finansavimo tvarkos aprašo patvirtinimo.
K40-93 išvada
Pranešėja – Aistė Nedzinskaitė, Jaunimo reikalų koordinatorė.
[bookmark: _Hlk62557212]Komentarai: pristatomas sprendimo projektas po Vyriausybės pastabų ir įvardijami pataisymai:
· Preambulėje ištrinta 2 ir 3 punktai. Liko tik „Patvirtinti Alytaus rajono savivaldybės kaimo jaunimo iniciatyvų įgyvendinimo finansavimo tvarkos aprašą (pridedama).“;
· I skyriaus 5.4 punkte buvo peršokusi eilutė, tai ištrynėme tarpą.
· I skyriuje ištrintas 5.8 punktas;
· II skyriuje 8.2 ir 8.3 punktai sujungti į vieną ir gavosi, kaip 8.3. „Projekto įgyvendinimas už Lietuvos Respublikos ribų ir išlaidos nesusijusios su Projektu“, o 8.2. punkte atsirado atostogos ir turizmas;
· III skyriuje prie tinkamų pareiškėjų, įtraukta kad organizacijos gali būti ne tik registruotos savivaldybėje, bet ir veiklą vykdančios. 11.1 „Lietuvos Respublikos įstatymų nustatyta tvarka registruota, jaunimo organizacija, veiklą vykdanti Savivaldybės teritorijoje;“, 11.2. „Lietuvos Respublikos įstatymų nustatyta tvarka registruota, su jaunimu dirbanti organizacija, veiklą vykdanti Savivaldybės teritorijoje;“, 11.3. „neformalios jaunimo grupės, veiklą vykdančios Savivaldybės teritorijoje. Prieš gaudamos finansavimą turi sudaryti bendradarbiavimo sutartį su teisės aktais nustatyta tvarka įregistruota organizacija (Aprašo 1 priedas);“, 11.4. „nevyriausybinės organizacijos, kaip jas apibrėžia Lietuvos Respublikos nevyriausybinių organizacijų plėtros įstatymas, įtraukiančios jaunimą į savo veiklas, vykdančios veiklą Savivaldybės teritorijoje.“;
· IV skyriaus 17 punkte terminas yra padidintas vietoje 14 dienų, įrašyta 20;
· Paraiškos 4 priede keista vertinimo forma, ties lentele, kur vertina Komisija.
          Prašoma pritarti su pakeitimais. Tarybos narė Dalia Kitavičienė pasitikslina ištrintus 2 ir 3 punktus. Pranešėja įvardija juos. Tarybos narė Dalia Kitavičienė klausia dėl formuluotės „kaimo jaunimas“, nes Daugai ir Simnas yra miestai. Ar jie gali dalyvauti procese, kodėl kaimas? Pranešėja atsako, kad ateity bus koreguojamas pavadinimas, Daugų ir Simno jaunimas gali dalyvauti. Sekantis tarybos narė Dalios Kitavičienės klausimas – kiek bus galimų pareiškėjų? Pranešėja neturi tikslaus atsakymo, tikėtina iki 5, nes projektai rašomi nedrąsiai. Klausimų nėra.
		Balsavo: 
	         už – 24;
	         prieš – 0
	susilaikė – 0;
		nebalsavo – 0. 
		NUTARTA – pritarti. 

10. Dėl Alytaus r. Butrimonių gimnazijos nuostatų patvirtinimo.
K40-94 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.
Komentarai: sprendimo projekto tikslas - patvirtinti Alytaus r. Butrimonių gimnazijos nuostatus, kad jie atitiktų Lietuvos Respublikos teisės aktus. Pripažinti netekusiais galios Alytaus rajono savivaldybės tarybos 2022 m. balandžio 21 d. sprendimo Nr. K-94 „Dėl Alytaus r. Butrimonių gimnazijos vidaus struktūros pertvarkymo“ 2 punktą ir 2022 m. spalio 27 d. sprendimą Nr. K-202 „Dėl didžiausio leistino Alytaus r. Butrimonių gimnazijos pareigybių skaičiaus patvirtinimo“. Pristatomas projektas su pakeitimais: Tarybos sprendimo 3 punkte išbraukta nuostata naikinti tarybos sprendimą dėl didžiausio leistino pareigybių skaičiaus (Vyriausybės atstovo siūlymas). Vyriausybės atstovo siūlymu : Nuostatų 31 punktas pakeistas nauja redakcija; 43 punkte tėvų aktyvas pakeistas komitetu; 53 punkte išbrauktas paskutinis sakinys; 56.1., 58., 59. Punktai papildyti kadencijų iš eilės skaičiumi; 76. papildytas gimnazijos tarybos pritarimu. Prašoma pritarti su pakeitimais. Klausimų nėra.
	              Balsavo: 
	         už – 24;
	         prieš – 0;
	susilaikė – 0;
		nebalsavo – 0. 
		NUTARTA – pritarti. 

11. Dėl Alytaus r. Daugų Vlado Mirono gimnazijos nuostatų patvirtinimo.
K40-95 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.
Komentarai: sprendimo projekto tikslas - patvirtinti Alytaus r. Butrimonių gimnazijos nuostatus, kad jie atitiktų Lietuvos Respublikos teisės aktus.   Pripažinti netekusius galios Alytaus rajono savivaldybės tarybos 2019 m. spalio 24 d. sprendimo Nr. K-208 „Dėl Alytaus r. Daugų Vlado Mirono gimnazijos vidaus struktūros pertvarkymo“ 2 punktą ir 2022 m. spalio 27 d. sprendimą Nr. K-201 „Dėl didžiausio leistino Alytaus r. Daugų Vlado Mirono gimnazijos pareigybių skaičiaus patvirtinimo“. Dalia Kitavičienė klausia, kodėl nekeičiami visų mokyklų nuostatai kartu? Pašnekovas atsako, kad likusių 4 mokyklų nuostatai dar rengiami, tai yra atsakingas darbas ir bus pateikti laiku. Pristatomas projektas su pakeitimais: tarybos sprendimo 3 punkte išbraukta nuostata naikinti tarybos sprendimą dėl didžiausio leistino pareigybių skaičiaus (Vyriausybės atstovo siūlymas). Vyriausybės atstovo siūlymu : Nuostatų 28 punktas pakeistas nauja redakcija; 51 punkte išbrauktas paskutinis sakinys; 53.1., 55., 56. Punktai papildyti kadencijų iš eilės skaičiumi; 73. papildytas gimnazijos tarybos pritarimu. Prašoma pritarti su pakeitimais. Klausimų nėra.
		     Balsavo: 
	         už – 24;
	         prieš - 0:
	susilaikė – 0;
		nebalsavo – 0. 
		NUTARTA – pritarti. 

12.  Dėl 2024–2025 mokslo metų Alytaus rajono savivaldybės bendrojo ugdymo mokyklų klasių skaičiaus, jungtinių klasių ir mokinių skaičiaus jose bei priešmokyklinio ugdymo grupių skaičiaus ir vaikų, ugdomų pagal priešmokyklinio ugdymo programą, skaičiaus nustatymo.
K40-84 išvada
Pranešėja – Giedrė Volungevičienė, Švietimo, kultūros ir sporto skyriaus vedėja.
	Komentarai:  Alytaus rajono savivaldybės tarybai teikiamas sprendimo projekto tikslas, siekiant efektyviai planuoti turimas lėšas bei gerinti ugdymo kokybę, optimaliai suformuoti ir nustatyti 2024–2025 m. m. Alytaus rajono savivaldybės bendrojo ugdymo mokyklų klasių skaičių, jungtines klases bei mokinių skaičių jose ir priešmokyklinio ugdymo grupių skaičių ir vaikų, ugdomų pagal priešmokyklinio ugdymo programą, skaičių. Klausimas buvo pristatytas jungtiniame komitetų posėdyje, jam buvo pritarta, tačiau kilo klausimų, į kuriuos pateikiami atsakymai. Buvo prašymas tedetalizuoti, kaip keičiasi mokinių skaičiai mokyklose, atsakoma, kad į teigiamą pusę yra situacija Simno gimnazijoje, nes daugėja 15 mokinių, Butrimonių gimnazijoje daugėja 5 mokiniais, Alovės pagrindinio ugdymo skyriuje 5, Daugų Vlado Mirono ir Miroslavo gimnazijose 3. Didžiausias numatomas mažėjimas yra Krokialaukio gimnazijoje 23, Pivašiūnų gimnazijoje 18. Lyginant duomenis 2023–2024 mokslo metų rugsėjo mėn. 1 d. su šiais duomenimis, sumažėtų 10 mokinių visose Alytaus rajono bendrojo ugdymo mokyklose. Buvo kilusi  diskusija ir dėl III klasės neformavimo Krokialaukio ir Miroslavo gimnazijose, noriu patikinti, kad Alytaus rajono savivaldybės bendrojo ugdymo mokyklų mokyklų tinklo pertvarkos 2022–2026 metų bendrajame plane yra numatyta, kad šiais metais nebus formuojama ši klasė, kadangi tai neatitinka taisyklių. Buvo kilęs klausimas, kaip glaudžiai bendradarbiaujama su šiomis gimnazijomis, todėl atsakoma, kad vyko susitikimai metų pradžioje ir turime duomenis ir prašymus, kad visi Krokialaukio 
Tomo Noraus Naruševičiaus gimnazijos mokiniai, besimokantys II klasėje yra parašę prašymus ir ruošiasi rinktis Miroslavo gimnaziją. Pivašiūnų gimnazijos mokiniai, jų yra 9, renkasi Daugų Vlado Mirono ir Miroslavo gimnazijas, vienas mokinys keičia gyvenamąją vietą, kitas renkasi profesinio rengimo centrą. Į klausimą, kokia atmosfera, tai nėra naujiena, jau vyko diskusijos su gimnazijų bendruomenėmis, aptarimai, pristatyti galimi pasirinkimai, mokykloms teks koreguoti moksleivių pavėžėjimo planus, kad tinkamai galėtų atvežti mokinius. 94 mokiniai šiais metais baigė rajono mokyklas, Krokialaukio 13, Pivašiūnų 12. Į klausimą, ar savivaldybė gali finansuoti vidurinio ugdymo klasę, tai remiantis mokyklų, vykdančių formaliojo švietimo programas, tinklo kūrimo taisyklių 22.221 papunkčiu tą gali daryti tik pagal pagrindinio ugdymo programą tik vienoje klasėje, skiriamos savivaldybės lėšos.    
[bookmark: _Hlk167108364]	Tarybos narys Raimundas Markauskas teigia, kad tai nėra lengvas sprendimas ir turi pasiūlymą Merei ir tarybos nariams, kad susilaikyti ir per savivaldybių asociaciją  kreiptis, kad būtų pakeisti teisės aktai, atšaukti skaičiai, tegu tėvai ir vaikai ramiai apsisprendžia, kodėl politikai skatina jaunimą ir tuo pačiu naikina mokyklas. Alytaus rajono savivaldybės merė, Rasa Vitkauskienė atsako, kad ne savivalda naikina mokyklas, yra valstybės politika ir mes žiedinių savivaldybių merai per asociaciją, kreipėsi, kad rajono kaimiškose mokyklose būtų formuojamos 11-12 klasės su 15 vaikų, siūlymas buvo pateiktas, tačiau į jį niekas neatsižvelgė, atsakyta, kad kaimiškose mokyklose galima formuoti vieną klasę su 21 vaiku. Pranešėja – Giedrė Volungevičienė, Švietimo, kultūros ir sporto skyriaus vedėja, primena, kad šiandieninis sprendimas nėra galutinis, iki rugpjūčio 31 d. yra tikslinami komplektai ir vaikų skaičiai, šiai dienai gimnazijos nėra naikinamos, ten tęsiamas vidurinis ugdymas ir jeigu taip nutiktų, kad reikalavimai sumažėtų, arba padaugėtų mokinių skaičius, tai būtų galima tęsti vidurinio ugdymo programos įgyvendinimą. Tarybos narys Algirdas Vrubliauskas palaiko Raimundo Markausko nuogąstavimus ir  klausia, ar tikrai draudžiama 11 klasę finansuoti iš savivaldybės biudžeto?  Tarybos narys Algirdas Vrubliauskas, Švietimo, kultūros ir sporto skyriaus vedėja atsako, kad remiantis mokyklų, vykdančių formaliojo švietimo programas, tinklo kūrimo taisyklių 22.221 papunkčiu tą gali daryti tik pagal pagrindinio ugdymo programą, vidurinio negali. Alytaus rajono savivaldybės merė, Rasa Vitkauskienė, primena, kad dabar yra kalbama apie planą, kuris buvo priimtas 2022 m. kai vadovavo buvusioji kadencija, šis sprendimas yra pasėkoje to plano.  
Tarybos narės Dalios Kitavičienės teigimu, 2022 m. buvo padėta labai daug pastangų, kad minimas sprendimo projektas nebūtų pateiktas Tarybai ir tokio priekaišto neprisiima. Tarybos narė ragina palaukti priimant šį sprendimą, kol jį bus galima koreguoti, arba ieškoti sprendimų jungiant 2 gimnazija į vieną, kad išlaikyti, kaip vyksta ne vienoje savivaldybėje. Tarybos narys Algirdas Vrubliauskas taip pat ragina palaukti. Pranešėja – Giedrė Volungevičienė primena, kad minimos mokyklos nėra uždaromos, ar iškarto tampa pagrindine mokykla, jos ir toliau įgyvendina vidurinio ugdymo programą ir jose yra IV klasė, esant pokyčiams ji veiks kaip veikė, o dabar vaikai išlaikomi rajone. Tarybos narys Danielius Jakubavičius domisi, kaip pavyksta sukoordinuoti situacija, kai Krokialaukio ir Pivašiūnų mokyklose neaiški situacija dėl pamokų, mokinių, mokytojų skaičiaus? Kaip jaučiasi išeinantys gimnazistai?  Pranešėja – Giedrė Volungevičienė atsako, kad minimų gimnazistų auklėtoja dirba ir Krokialaukio ir Miroslavo gimnazijose, jie žino vieni kitus. Klausimų nėra. 
[bookmark: _Hlk167111076]	              Balsavo: 
	        	už – 14: 
	         prieš – 7;
	susilaikė – 3;
		nebalsavo – 0. 
		NUTARTA – pritarti. 

13. Dėl Alytaus rajono savivaldybės kontrolės ir audito tarnybos 2023 metų metinių ataskaitų rinkinio.
K40-85 priedai.
K40-85 išvada.
Pranešėjas – Vytautas Navickas, Alytaus rajono savivaldybės kontrolierius.
Komentarai: šis sprendimo projektas buvo svarstytas jungtiniame komitetų posėdyje, prašoma pritarti taryboje.
             	Balsavo: 
	        	už – 24: 
	         prieš – 0;
	susilaikė – 0;
		nebalsavo – 0. 
		NUTARTA – pritarti. 

14. Dėl Alytaus rajono savivaldybės daugiabučių namų bendrojo naudojimo objektų valdytojų rėmimo tvarkos aprašo tvirtinimo.
      K40-97 išvada
      Pranešėja – Oksana Nikulinienė, Komunalinio ūkio ir architektūros skyriaus vyr. specialistė, laikinai einanti skyriaus vedėjo pareigas.
Komentarai: šio projekto tikslas – nustatyti teikiamos paramos daugiabučių namų savininkams, šalinant jų valdomų daugiabučių namų techninius defektus, kurie kelia grėsmę namo ar atskirų jo konstrukcijų stabilumui ar žmonių saugumui, atnaujinant bendrojo naudojimo objektus, didinant naudojamos energijos efektyvumą, skatinant gyventojus remontuotis bendrąsias patalpas, tvarką. Klausimų nėra.
		    Balsavo: 
	         už – 24;
	         prieš - 0:
	susilaikė – 0;
		nebalsavo – 0. 
		NUTARTA – pritarti. 
15. Dėl Alytaus rajono savivaldybės biudžetinių ir viešųjų sveikatos priežiūros įstaigų vadovų konkursų organizavimo nuostatų patvirtinimo.
      K40-98 išvada
            Pranešėja – Irma Mikailionytė, Teisės ir vidaus administravimo skyriaus vyr. specialistė.
 Komentarai: sprendimo projekto uždavinys – nustatyti Alytaus rajono savivaldybės biudžetinių ir viešųjų sveikatos priežiūros įstaigų vadovų konkursų organizavimo tvarką. Siūlomos teisinio reguliavimo nuostatos – Lietuvos Respublikos vietos savivaldos įstatymo 15 straipsnio 4 dalyje nustatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Lietuvos Respublikos sveikatos priežiūros įstaigų įstatymo 15 straipsnio 1 dalyje nustatyta, kad Lietuvos nacionalinės sveikatos sistemos savivaldybių biudžetinių ir viešųjų įstaigų vadovai į darbą priimami viešo konkurso būdu penkerių metų kadencijai. Komitetų posėdyje sprendimo projektui buvo pritarta, prašoma pritarti taryboje.
[bookmark: _Hlk166159050][bookmark: _Hlk167111508]Dalia Kitavičienė klausia Alytaus rajono savivaldybės merės, čia yra rekomenduojamas teisės aktas, kodėl pasirinktas sunkesnis konkurso kelias, ar nepasitikėsite 5 asmenų komisija su stebėtojais, kad paskutinis pasirinktas etapas yra pokalbis su Jumis? Alytaus rajono savivaldybės merė Rasa Vitkauskienė atsako,  kad įstaigos vadovas yra pavaldus merui ir logiška veiksmų seka yra pokalbis su meru, mes laikomės rekomendacijų. Klausimų nėra. 
[bookmark: _Hlk167112230]    		     Balsavo: 
	         už – 24;
	         prieš - 0:
	susilaikė – 0;
		nebalsavo – 0. 
		NUTARTA – pritarti. 

16.  Dėl pritarimo projektui „Magiška Jotvingių žemė“.
 K40-99 išvada
Pranešėja – Andrė Zenevičienė, Finansų ir investicijų skyriaus vedėja.
Komentarai: sprendimo projektas prieš posėdį buvo pristatytas jungtiniame komitetų posėdyje. Prašoma pritarti. Klausimų nėra. 
     		    Balsavo: 
	         už – 24;
	         prieš - 0:
	susilaikė – 0;
		nebalsavo – 0. 
		NUTARTA – pritarti. 

17. Dėl pritarimo Alytaus rajono savivaldybės jaunimo reikalų tarybos 2023 metų veiklos ataskaitai.
K40-100 išvada
Pranešėja – Paulina Dičkutė, Alytaus rajono savivaldybės jaunimo reikalų tarybos narė. 
Papildoma pranešėja – Aistė Nedzinskaitė, Jaunimo reikalų koordinatorė.
Komentarai: sprendimo projektas buvo pristatytas jungtiniame komitetų posėdyje, prašoma pritarti. Klausimų nėra. 
[bookmark: _Hlk167112336]			Balsavo: 
	         už – 24;
	         prieš - 0:
	susilaikė – 0;
		nebalsavo – 0. 
		NUTARTA – pritarti. 

18. Dėl Alytaus rajono savivaldybės tarybos 2023 m. rugpjūčio 29 d. sprendimo Nr. K-176 „Dėl Alytaus rajono savivaldybės jaunimo reikalų tarybos sudarymo“ pakeitimo.
K40-101 išvada
Papildoma pranešėja – Aistė Nedzinskaitė, Jaunimo reikalų koordinatorė.
Komentarai: sprendimo projektas buvo pristatytas jungtiniame komitetų posėdyje, prašoma pritarti. Klausimų nėra. 
			Balsavo: 
	         už – 24;
	         prieš - 0:
	susilaikė – 0;
		nebalsavo – 0. 
		NUTARTA – pritarti. 

              Posėdis baigtas.
Rasa Vitkauskienė, Alytaus rajono savivaldybės merė, sveikina Gintarę Jociunskaitę, Algirdą Vrubliauską, Živilę Patinskaitę su praėjusia gimimo diena. 




Posėdžio pirmininkė			Rasa Vitkauskienė 
			



Tarybos posėdžio sekretorė			 Laima Ivašauskienė






























Priedas
2024-05-14 POSĖDŽIO
TARYBOS NARIŲ SĄRAŠAS
 (14:00 val.)
	Eil.
Nr.
	Vardas, pavardė
	Parašas

	1
	Mindaugas Aldonis 
	

	2
	Šarūnas Bernatavičius 
	

	3
	Gintaras Chščenavičius 
	

	4
	Povilas Dzenkus 
	

	5
	Lukas Grigaravičius 
	

	6
	Aloyzas Jaciunskas 
	

	7
	Danielius Jakubavičius 
	

	8
	Gintarė Jociunskaitė 
	

	9
	Dalia Kitavičienė 
	

	10
	Gediminas Krasauskas 
	

	11
	Rimas Marčiulynas 
	

	12
	Raimundas Markauskas 
	

	13
	Marius Mickevičius 
	

	14
	Česlovas Mulma 
	

	15
	Jūratė Overaitytė-Jakubavičienė 
	

	16
	Živilė Patinskaitė 
	

	17
	Kęstutis Patinskas 
	

	18
	Virgilijus Pranskevičius 
	

	19
	Stasys Supranavičius 
	

	20
	Justas Truncė 
	

	21
	Petras Valiūnas 
	

	22
	Vitalija Vitkauskienė 
	

	23
	Algirdas Vrubliauskas 
	

	24
	Algis Žėkas 
	

	25
	Deimantė Grigaravičienė
	Nedalyvavo

